
— ^ • j ' Can Bolton: 

ta- i-i .. , i j î a, ... FerhadTarimhat 

Di egera hiloşina Mubarek de, Israd dibe îdamkirin 

E« jnl îranê bombebaran bike Givaşên cîhanî bo 

Can Bolton: Alberadiî di hemû dema ku serokê saziya navokî bû, mertalek bû sekinandina îdamê 

1 bo revîna Komara Îslamî di bernameya navikî de. Xistne jêr givaşa tund a berdewamin 

Serokkomarê Misrê ji bo derketin ji welat, dema diyarîkirî a êrîş bo ser Hulendê nêwendivên 

SkiCkA|| binkeyên navikî ên îranê bileztir dike. Navhatî dibêje ku li cihê demokrasiyê, , . - * , . . 

Exwanilmuslimîn e ku cihê rejîma Mubarek digre û ew bûyer jî, mizgîniyek xwe 1 rane re a irin 

^ xweş ji bo Amerîka, Îsraîl û dostên me ên din di deverê de nabe. 



Mistefa Hicrî: 




Hevpeyvînên taybet bi 2'ê 
Rêbendan, 65'mîn salvegera 
avabûna Komara Kurdistanê bi 
birêzan: Rostem Cehangîrî, 
endamê Deftera Siyasî a PDK 
îranê û nivîskar û dîroknasê kurd, 
Elî Kendî re. 


Li paşkoya taybet bi vê hejmarê de 


Gotara Komarê di çarçoveya 

nasyonalîzma medenî de bû 


Di rê û resmek hêja de bi boneya 65’mîn salroja 
avakirina Komara Kurdistanê, birêz Mistefa Hicrî, 
Sekreterê Giştî yê Partiya Demokrat a Kurdistana 
îranê, peyamek taybetî pêşkêşî tex û qatên civaka 
Kurdistanê kir. Deqa peyama birêz Mistefa Hicrî di 
rûpel 3' ê a vê hejmarê de hatiye. 


Rê û resma han piştînîvroya roja Şemî, 22’ê 
Çileya Paşîn bi beşdariya hejmarek zaf ji 
nûnerên partî û saziyên siyasî ên her çar 
parçeyên Kurdistanê û herweha mamostayên 
zanîngeh, rojnamevan, kadro, pêşmergên PDK 
îranê û malbatên wan birêve çû. 


Di nava her neteweyekê de hin tişt 
hene ku bi çendîn navan tên ... 

Rûpel. 11 


Nûredîn Soflzade 


Di çend rojên derbasbûyî de hin ji 
welatên Afrîqayî û devera Rojhilata 
Navîn şahidê çendîn bûyer û 
guhartinên berbiçav hatin û 
bandorekî raste rast... 

Rûpel. 7 


n ■ ■ ■ a a 

Pirrjini u 
Wêranbûna 

Malbatê 

Sefye Xalidî 


Yek ji stûnên giring di civakê de 
zewicîn û avakirina malbatê ye. 

Mirov di dema zewicînê... 

Rûpel. 9 


Ji 

Govenda 

Kurdî Re... 


Şehram 

Hemîdzade 


Bahoza 

serhildanan 


Ebdula Hicab 


Ji Tunisê re destpêkir, ber bi Misrê ve 
çû, Yemen û Urdunê dihejîne û taw 
xistiye nav dilê hemû deselatdarên 
despotîk li herêma Rojhilata Navîn. 

Rûpel. 5 

Hejmar 152, 5'ê Şibata 2011 


Hevdîtina şandek PDKI ligel partiya Şiyûî a Kurdistanê 


Heyeteke payebilind a PDK îranê, bi 
serokatiya Sekreterê Giştî, Mistefa Hicrî, roja 
Duşemî, 31/1/2011' an seredana Mekteba 
Siyasî a Partiya Şiyûî a Kurdistanê li Hewlêrê 
kir û ji aliyê heyetek ji wê partiyê ve bi 
serokatiyê Kemal Şakir, Sekreterê Giştî yê 
partiya navhatî ve bi germî hat pêşwazîkirin. 
Di destpêka hevdîtinê de, Mistefa Hicrî li ser 
rewşa îran û Kurdistanê axivî û rewşa 
siyasiya aloz û xirab ya Komara Îslamî jî 
nirxand û amaje bi pirsgirêkên navxweyî ên 
rejîmê kir. Birêz Hicrî di beşek din a basa xwe 


de amaje bi gelaleya rakirina yaraneyan û 
kartêkeriya nerênî a wê biryarê li ser 
xelkê û herweha dorpêçên navnetewî li 
ser îranê kir. 

Piştre mamosta Kemal Şakir rewşa 
Kurdistana îraqê û ew guhartinên ku 
hatine pêş, kir û helwesta Partiya Şiyûî li 
hember guhartinên deverê de xiste ber 
bas. 

Di beşek din de bas ji guhartinên li 
welatên Erebî û pêla xwenîşandanên wan 
welatan û çend pirsên pêwendîdar di 
navbera her du partiyan de hat kirin. 


4 \ 


Bakurofe birêve ye 


Arîn 


Xelkê deverê ku ji êş û azarên hevpar yên zalim û 
sîstemên totalîterî hatine yemanê û ezabê dikişînin, 
êdî kasika sebra wan rijiya û biryar girtine ku bi 
awayek din û bi metodek hevpar ku xwe li xebata 
medenî û nerazîbûnên giştî de dibîne, berbirûyê wan 
bibin û bala raya giştî ya cîhanê jî bo aliyê biwêrî û 
meşên mafxwazî û azadîxwazî ên xwe bikşînin. 

Nerazîbûnên giştî yên vê dawiyê û guhertina 
hevkêşeyên siyasî û pêvajoya bûyerên li Tûnis û Misrê, 
tirs û xofek mezin xistiye nav dilê tak take dîktatoran û 
kunemişk ji wan kirine qeyserî. Hinekan ji tirsa zirarên 
vê bakurofê, zû xwe dan dest û reformên siyasî pêk 
anîn. Hinên din jî ecêbgirtî mane û nizanin çi bikin. Yên 
din jî dengê xelkê bihîstine, lê naxwazin bi rûyê xwe yê 
pîs û heram de bînin û pêvajoya serkut û tepeseriyan 
çend qat kirine heta ku bi xeyala xwe bikarin xwe ji vê 
bahoz û kirêveya herifîner biparêzin. 

Lê êdî gelek dereng e û serdemê hikûmetên ku zulm 
û zorî, tepeserî, îdam, bêmafî, hejarî, bêkarî û gendelî 
ji wan dibare, bidawî hatiye. Xelik serbarê bîr û 
bawerên cuda yên xwe ve êdî têgihîştine ku jiyanek 
azad, aram û dadperwerane, tenê bi rêzgirtin ji 
pirensîpên demokratîk û mafên wekhev ve misoger 
dibe. 

Xelkê îranê ku 32 salan berî niha ezmûnek wiha 
ceribandin, mixabin ji ber nebûna yekêtî û têgihştinek 
şaş ji hev, destkevtên şoreşê bi hêsanî talanxwariyê 
rejîma îdeolojîk û serberedayî a Komara Îslamî kirin û 
heta niha jî tawana wê şaşiya xwe didin. Şaşiyek ku bi 
nirxa birrîna ziman, dirûna dev, kerrkirin, korkirin û 
birçîhiştina zikê wan li van 32 salan de bidawî hatiye. 
Ew, ne tenê bo gelên îranê, belkî bi wê siyaset û 
pawanxwaziya xwe bûye bi mezintirîn gef bo ser 
cîhanê û navenda alozî, fitnegêrî û kirîzafirandinê; û di 
vê çarçoveyê de jî îslam û musulmanetî jî kiriye 
mertalek bo gihîştin bi hez û hêviyên xeyalî yên xwe. 
Lê heya kengê dê bikare dujminên ferzî û xeyalî ji 
xelkê îranê re peyda bike daku bi keyfa xwe xelkê pê 
tepeser, samana giştî talan û keramet, namûs û 
îradeya xelkê jî erzanfiroş bike? 

Niha jî hewil dide ku raya giştî a îranê derheq 
serhildanan berxwar û vê rabûna xelkê li dijî 
dîktatoran biherimîne û bi şoreşa îslamî binav dike, 
anku dixwaze reng û bêhnek olî pê bide. Lê ma ew 
raperîn, ji ber bîr û bawerên mesebî û olî ye yan ji bo 
azadî û li dijî bêkarî, hejarî, giranî, serkut, fesad û 
kerameta binpêkiriye xelkê? Ma her yek ji wan diyarde 
û sedeman bi zêdeyî jî li îranê de nine ku niha ew 
bêşermane xwe jê dişon? Lê divêt bizanin ku wan jî 
çarenivîsek cuda ji dîktator, xwînmij, tarîperest û 
dujminên sernixûnbûyî ên azadiyê nabe û hinde 
nemaye ku bahoz û bakurofeya ku ketiye rê, koşka 
deselatdariya wan jî biherifîne. Çunku yên ku teraş û 
qeleman biçînin, dê birînan bidrûn. Bakurofe birêve 
ye. 



65’mîn salvegera avabûna Komara Kurdistanê 

li Parlemana Kurdistanê de hat pîrozkirin 


Ji bo pîroz ragirtina 65'mîn salvegera avabûna 
Komara Kurdistanê, roja Sêşemî, 27'ê Çileya Paşîn, rê û 
resmek ji aliyê serokatiya Parlemana Herêma 
Kurdistanê ve bi pişikdarbûna nûneratiyên dehan 
partî û saziyên siyasî yên Kurd di her çar parçeyên 
Kurdistanê hat lidarxistin. 

Di destpêkê de Kemal Kerkûkî, Serokê Parlemanê 
keyfxweşiya xwe û Endamên Parlemana Kurdistanê bi 
vê boneyê ve da eyanê û basek kurt li ser rola dîrokî a 
Komara Kurdistanê û Pêşewa Qazî Mihemed û nemir 
Mela Mistefa Barizanî di wê Komarê de pêşkeş kir. 

Beşa duyem a rê û resmê, civînek bû ku Demjimêr 4'ê 
piştînîvro bi beşdariya heyetên nûneratiya saziyên 
siyasî yên her çar parçeyên Kurdistanê, kesayetiyên 
biyanî yên akincî di herêma Kurdistanê û Kunsolên 
beşek ji welatan, di hola şehîd Seid Ebdullah de pêk hat 
ku bi sirûda netewî a "Ey Reqîb" û ragirtina deqîqeyek 
bêdengî bo rêzgirtin ji canê paqije şehîdên Kurdistanê 
dest pêkir. 

Piştre Serokê Parlemanê gotarek pêşkeş kir û bal xiste 
ser rol û bandora Komara Kurdistanê û rola Pêşewa û 
şanaziya wê Komarê bo xortên Kurd di her çar parçeya 
Kurdistanê de. 

Herweha Asos Necîb, Wezîra Kar û barên civakî, gotara 
Serokê hikûmeta Herêma Kurdistanê pêşkeş kir û 
aliyên geş û bihêz ên Komarê û bizavtina dujminên 
Kurd bo ji navbirina wê xiste ber bas. 

Dîlman Amêdî, Endamê Mekteba Siyasî a partiya Şiûyî 



a Kurdistanê, peyama partî û saziyên her çar parçeyên 
Kurdistanê pêşkeş kir. 

Di beşek din a wê rê û resmê de fîlmek pirnaverok a 
dukomentarî li ser rola Pêşewa Qazî Mihemed, nemir 
Mela Mistefa û Komara Kurdistanê hate pêşkeş kirin. 
Dawiya merasimê, bi dengê çend hunermendên bi nav û 
deng ên Kurd û bi stranên xweş ên Kurdî hat xemilandin. 
Hêjayî gotinê ye ku heyetek PDKÎ bi Serokatiya birêz 
Mistefa Hicrî, Sekreterê Giştî yê PDKÎ di rê û resma han 
de beşdar bû. 



Li gor nûçeyê gihîştî li bajarê Urmiyê, sibêdeya roja 
înê, 4'ê Şibata 2011'an, kesatiyê navdar yê Kurd, 
Mihendis Husên Qasimlo, kurê xwedê jêrazî Mihemed 
axyê Qasimlo û birayê mezim yê şehîdê mezin Dr. 
Ebdulrehman Qasimlo, koça dawiyê kir û termê 
xwedêjêrazî bi beşdariya hezaran kes ji xelkê 
melbenda Bakûr û bajarên parêzgeha Azerbaycana 
Rojava, bi hêjayê li gundê Qasimlo de teslîmî axê 
hatkirin. 

Xwedêjêrazî mihendis Husên Qasimlo, li sala 1300' a 
Rojî li gundê Qasimlo jidayîk bûye û xwendina 
destpêkî û navendî li bajarê Urmiyê qedandiye û 
piştre bo xilaskirina xwendinê di kolêja mêimarî 
"telaresazî" li bajarê Tehranê tê wergirtin û dirêjî bi 
xwendinê dide. Piştre bo xwendinê diçe Turkiyê û li 
bajarê Stembolê li kolêja Ariştîk bawerînameya 
mihendisiyê werdigre û vedigere bo nîştimana xwe. 
Mihendis Husên Qasimlo wek ronakbîrekî jêhatî û 
kesekî pispor di warê wêjeyî û hunerî, bi taybetî 
pispor di hemû devokên zimanê Kurdî de bûye, û bi 
zimanên Farsî, Turkî, Erebî, Înglîsî û ...axaftiye. 
Mihendis Husên Qasimlo yek ji wan kesatiyan bû ku 
şanazî bi Kurdbûna xwe ve dikir û di hemû kor û 
civînekê de zimanhalê netewa xwe ya mafxwarî bû û 
pêwendiyekî berfireh ligel xebatkarên Kurd de hebû. 
Piştî hatine ser kara rejîma Komara Îslamî, seba wê 
yekê ku birayê rêberê mezin Dr. Ebdulrehman 


Qasimlo bû, herweha bi xwe jî pêwendiya siyasî ligel 
Partiya Demokrat a Kurdistana îranê de hebû, ji aliyê 
rejîma dijî mirov a Komara Îslamî a îranê ve kete jêr 
zext û givaşan, mal û milkê wî dest biser de hat girtin 
û hat neçarkirin ku welat bi cî bihêle û biçe welatê 
Alman û li bajarê Munîxê akincî bibe. Piştî heyamek ji 
mana li wir, dîsan vegeriya Kurdistanê û di dema 
vegeriyana bo îranê, ji aliyê hêzên rejîma Komara 
îslamî ve hat destbiserkirin û bo midehê 5 salan di 
gitîgeha bajarê tewrêzê de hat hepsîkirin. 
Xwedêjêrazî piştî serbestberbûnê, vegeriya bajarê 
Urmiyê û heya dema xatirxwastina ji gel, malbata 
nîştimanperwer û dost û hevalên xwe her li bajarê 
Urmiyê jiyana xwe derbas dikir. 

Koça dawiya mihendis Husên Qasimlo, xesarek mezin 
e bo gel, malbat û hemû dost û nasyarên wî. Partiya 
Demokrat a kurdistana îranê bi boneya koça dawî a 
wî kesatiyê navdar û nîştimanperwerê Kurd, ji 
malbata mezin a Qasimlo û hevbîr û dostên wan, behî 
û sersaxî û hevxemiyê dike û xwe di xem û kovana 
jidestçûna wî kesatiyê bi nav û deng de şirîk û beşdar 
dizane. Ruha wî şad be 

Partiya Demokrat a Kurdistana îranê 
Sekretarya 
4'ê Şibata 2011 
15'ê Rêbendana 1389'a Rojî 

Siyasl 

Peyama Sekreterê Giştî yê PDKÎ 

bi hinceta 2'ê Rêbendanê 



Hevwelatiyên birêz 

Beşdarên hêja! 

Hûn haydarin ku 65 salan berî 
niha li 2'ê Rêbendana sala 1324 a 
rojî de, Komara Kurdistanê bi 
serokatiya Pêşewayê hertim zîndî ê 
kurd, Qazî Mihemed li bajarê 
Mehabadê de hat avakirin. Em 
komek ji emegdar û xebatkarên 
armancên Komarê îro bo rêzgirtin ji 
vê bîranîna pir ji şanazî li dewra hev 
kom bûne heya ku bo carek din 
hevdeng li gel gelê kurd bi neyar û 
dujminên Komarê rabigehînin ku 
herçend wan bo midehek kurt piştî 
avabûna Komarê karîn bi hêza zorê 
Komarê hilweşînin û serê serdarên 
Komarê jî bi darê ve daliqînin û ji wê 
demê ve heya niha bi hezaran 
xebatkarên vê riyê îdam û zîndanî 
kirine, lê xweştivîbûna Komarê û 
emegnasiya roj li pey rojê xurttir a li 
dil û mejiyê bi dehan milyon xelkê 
mafxwaze kurd de çilû daye û bûye 
çirayê riya xebata dûr û dirêj a 
neteweya me û heya gihîştin bi 
armancên Komarê dê dirêjî hebe. 

Di vê rojê de û berî her tiştî em 
hewce dizanin ku carek din silavan 
bişînin bo canê paqije hemû şehîdên 
ku canê xwe gorî rêbaza Komarê 
kirine, serweyî hemûyan jî Pêşewa 
Qazî Mihemed. 

Silav ji canê paqije mela Mistefa 
Barzanî, hevalê biwefa yê Pêşewa û 
Komarê û hemû Barzaniyên ku canê 
xwe bo parastina Komarê gorî 
kirine, li refa birayên Barzanî de, çar 
efserên welatparêz ên Kurd, li 
perwerde û hînkirina Pêşmergên 
Komarê de gelek zehmetî kişandin û 
piştî hiloşîna Komara Kurdistanê 
vegeriyan bo îraqê ku hikûmeta wê 
demê, ew îdam kirin. Bêguman 
welatparêzî û fidakariya wan çar 
efserên Kurd di dîroka tijî xwîn û 
rondik a gelê me de dê hertim zindî 
bimîne ku pêkhatibûn ji: Mustefa 
Xweşnav, Xêrulla Ebdulkerîm, 
Mihemed Mehmûd Qudsî û îzet 
Ebdulezîz, silav ji canê paqije wan. 

Silav ji canê paqije hezaran 
xortên Kurde azadîxwaz ku bi şanazî 
ve jiyana xwe gorî kirine heya ku ev 
rêbaze herwusan berdewam bimîne. 
Li serweyî vê karwanê û piştî 
Komarê rêberên payebilind, şehîdan 
Ebdulrehman Qasimlo û Seîd 
Şerefkendî, stêrkên geş ên asîmanê 
pir stêrkên ronahîder ên vê riyê ne. 

Silav û pîrozbahî ji neteweya 
xebatkar a kurd li Kurdistana îranê 
bi taybet kadro, pêşmerge, endam û 
alîgirên Hizba Demokrat, hizba 
avakerê Komarê û hizba hezaran 
şehîdên serbilind ku bi kar û xebata 
berdewam a xwe, karîn serbarê 
hemû pîlan û kompiloyên Komara 
Îslamî a îranê partiya xwe weke 
partiya herî biemeg û ektîv a rêbaza 
Komara kurdistanê herwusa 


serbilind û zîndî rabigrin û xewna 
rejîma îranê û hemû neyaran pûç û 
betal bikin. 

Li refa vê beşê ji xebatkarên 
Komarê de, berxwedan û 
xweragiriya bi sedan girtiyên siyasî 
ên kurd li vê rojê de li girtîgehên 
Komara Îslamî û nemaze zêdeyî 10 
kesan ku hukmê îdamê bi ser wan 
de hatiye sepandin û tê 
çavnihêrkirin ku tevlî refa dûr û 
dirêj a şehîdên azadiya nîştiman û 
neteweya xwe bibin, her dem li bîr û 
hizra me de ne û em pîrozbahiya 2'ê 
rêbendanê ji wan dikin û silavan 
dişînin bo berxwedanî, qehremanî û 
bîr û bawera qahîm a wan. 
Herwusan em pîrozbahiyê ji 
malbatên wan girtiyên siyasî ku 
hêviya wan li vê rojê de hembêz 
girtina xortên xwe ye li cihê mana 
wan li girtîgehê. 

Hevwelatiyên xebatkar 

Li 65'mîn salroja 2'ê Rêbendanê, 
salroja avabûna Komara Kurdistanê 
de em bi hewce dizanin ku li ser vê 
rastiyê tekezê bikin ku eger peyama 
Komara Kurdistanê, peyama 
demokrasî û mafên netewî bo gelê 
kurd li beşek ji kurdistana parvekirî 
de bû, hemû ew xebatkarên ku li 
destpêka xebat û berxwedana gelê 
kurd li vê pêxemê de xebitîne û li 
her kuncek ji vê xak û netewa 
parvekirî de bin, her xebatkarên vê 
riyê ne, lewre em xebat û 
berxwedana wan bilind dinirxînin. 
Li çarçoveya vê ramanê de em bi 
çavê rêz û hurmetê ve mêzeyî xebata 
neteweya gelê kurd li Kurdistana 
îranê - ku li vê rojê de zêdeyî her 
demekê li bin stem û serkutê de ye- 
dikin ku bi armanca bidestxistina 
demokrasî û mafên netewî yên gelê 
kurd li vê beşê de li jêr bername û 
pirograma her hizb û alayekê de bin. 
Azara birînên me yek e, lewre em 
her yek in û bi yekêtiyê jî dê bimînin, 
bihevre riya xwe emê bidomînin û bi 
piştewaniya gelê xwe emê bihevre 
serkevin. 


Derheq Komarê zaf hatiye 
nivîsandin û baskirin, lewre hildigre 
zêdetir jî li ser bihê baskirin, lê eva 
ku li vê derfetê de dixwazim bas 
bikim, îşarekirine bi çend xalan: 

Komara Kurdistanê herçiqas ku 
emirkurt bû, lê li biyava karîgeriya 
xwe de, tesîr û bandorek mezin li ser 
hêmakirina mirovê kurd de daniye. 
Gotara zal bi ser vê Komarê de li 
gelek waran ve weke gotarekê 
tênihêrtin ku gelek salan berî xwe ji 
dayîk bibît. Anku gavekê yan çend 
gavan berî derketina eqliyeta 
modern, xwe nîşanî mirovên 
Rojhilata Navîn da, nîşandanek ku li 
hundira xwe de şêwaza desthilata 
siyasî, çawaniya gotara netewî, 
rêçareyek bo pirsa kurd, anîne 
rojeva nasnameya kurdî weke 
pîvanek bo desthilat û peywendiyên 
wê, peywendiyên navbera desthilata 
siyasî û hevwelatî, çawaniya 
nihêrtina bi dewlet û karîgeriyên wê 
... û hwd têde bû. Lê îro piştî nizîk bi 
7 dehsalan, em wek rêvîngên vê 
Komarê dîsan dixwazin xwendinek 
din ji karîgerî û tesîrên Komarê 
bînin berbas ku weke xwedîkekê be 
bo dîtina pêşeroja riftarên siyasî. 

Birêzan! 

Her tiştek ku li jiyana siyasî, 
civakî, keltorî û aboriya her 
neteweyek yan komek ji mirovan de 
biqewime, çi wek tekst yan riftar û 
livîn bin, dê bibin beşek 
neveqetiyayî ji dîroka wê netewê 
yan ew girûpa ku xwe bi wê tekst û 
bûyeran ve pênase dikin. Bo mînak 
ger em hawriyekê ji dîroka 
neteweya xwe bidin, berdewam eve 
bo me eşkere dibe ku bêy wê, dîrok 
hatiye nivîsandin yan bûyerên dîrokî 
yên netewê gelek bi zehmet dikarin 
xwe pênase bikin û li heman dem de 
gelek bi zehmetî eqliyeta wê netewê 
tê famkirin. Gelo bêy hawrîdan bi 
nivîsên helbestvanên mezin ên kurd 
ku li qonaxên cur bi cur de bas ji 
kurd û jiyana mirovên kurd kirine, li 
wê serdemê de, em dikarin bizanin 

ku çawan mirovê kurd bîr kiriye? 
Gelo bêy hawrîdan bi şoreşên li dû 
hev yên gelê kurd li beşên cur bi cur 
yên kurdistanê de dikarin ji deskevt 
û şikestên şoreşa rizgarîxwaz a kurd 
tê bigihîjin? Gelo turk û 
nasyonalîstên turk bi bê efsaneyên 
anatoliyê dikarin xwe weke 
neteweyek cuda pênase bikin, gelo 
ereban li derweyî împeratoriya 
Îslamî tiştek din bo gotinê hene? 

Hemû evane vê rastiyê bo me 
diselimînin ku her neteweyek bi 
dirêjahiya dîrokê xwe bi mîratgirê 
komek ji dîrokê zanîbe ku ew 
derbasbûyî li her çarçoveyekê de be, 
hêvên û bizava vê civakê ye. Bi 
watayek din liwî deriyî ve em 
dikarin ji vê eqliyetê tê bigîjin. 
Pêvajoya eqlaniyeta mirovahiyê bi 
dirêjahiya dîrokê guhertinên cur bi 
cur bi ser de hatine, her ji dewlet 
bajarên Yûnanê ve heya 
împeratoriyan, ji desthilata Kilîsayê 
ve heya derketina dewletên xwedî 
kiyan ve, paşan jî hatine rojeva 
dewlet- netewe, hemû ew 
serdemane bûne hêvênê çêbûna 
derbasbûyekê û bûne bi bingehek ji 
bo nivşên pêşerojê heta ku bikarin 
pêşeroja xwe li gor wê pênase bikin. 
Xala balkêş di hemû wî serdemî de 
eva ye ku kîjan qonax weke 
bibandortirîn serdem di jiyana wan 
mirovan de rol hebûye û kîjan di îro 
de her bas jê tê kirin? Min jêwaye ku 
bersivdana wê pirsê bi vê yekê ve 
girêdayî ye ku di îro de çi tiştek 
mijara sereke di eqliyet û hizrîna me 
de pêk tîne, gelo weke îslamiyan me 
divê derbasbûyekê zindî bikin yan 
me divê bi têgihîştin ji derbasbûyî 
riya pêşerojê diyarî bikin. 

Di vir de ye ku em divê avirek ji 
derbasbûyî bidin ku di pênasekirina 
pêşeroja xwe de mifahê jê bistînin. 
Ew derbasbûye ji bo meyê Kurd 
Komara Kurdistanê ye, Komarek ku 
ne tenê me bo jibîrkirina wê hewil 
nedaye, belkî bi şanazî ve berdewam 
weke awêneya pêşeroja xwe dîtiye û 
çav lêkiriye. 

Lê pirs di vir deye ku çi 
taybetmendiyan wusa kiriye ku 
komar girîngiya xwe çi weke 
ezmûnek û çi jî weke sembolekê ji 
dest neda? Di bersiva vê pirsê de bi 
destnîşankirina pêdviyên îro yên 
Kurdistanê û îranê beşek ji eqliyeta 
komarê weke taybetmendiyên îro 
bînin ber bas. 

Komar û naveroka dewletê 

Dewlet di pênaseya herî baw a 
xwe de pêk tê ji dezgehekê ku 
pêwendiyên hevwelatiyan rêk dixe û 
tenê çavkaniyek e ku dikare zextê li 
hember hevwelatiyan bikar bîne. 
Kuwaye dewlet dezgehek nine ku 
xwe bi ser xelkê de bisepîne , belkî 
mikanîzma pêwendiyên 

hevwelatiyan rêk dixe. Bi vê manayê 
ku ji asta nakokiyan kêm dike û asta 
bihevrejiyana hevwelatiyan bilind û 
xweş dike. Ewa ku dewlet wê 
şeriyetê ji ku tîne heya ku bibe 

xwediyê wê îradeyê, bixwe cihê 
basê ye. Gelo çavkaniya wê rewatî û 
şeri'yetê xelk e yan hêzek xwedayî 
ye û ev çavkaniye bi çi 
mekanîzmekê tê pênasekirin cihê 
bas e. Bi kurtî ger çavkaniya 
şeriyeta xwe ji xelkê werbigre, dibe 
seba pêkanîna sîstemek 
demokratîk. Bi vê yekê di warê 
naverokê de dewlet weke 
bûnewerek modern tê dîtin ku ji bo 
damezirandinê, şeriyetê ji xelkê 
werdigre û bo piştî damezirandinê 
şeriyet ji kiryarên wê ve tê 
wergirtin. Niha bila em avirek ji 
Komara Kurdistanê bidin ku di wê 
de dewletê çawa xwe pênase kiriye? 
Komar çawa xwe pênase dike? Ewa 
rohn, eva ye ku her di destpêkê de 
komar di çarçoveya dewleta 
modern de pêkhat, wate desthilatek 
bo rêkxistina pêwendiya di navbera 
hevwelatiyan, xwe pênase dike û di 
wê riyê de partiyan dike derwazeya 
wê rêkxistinê, heya ku di wê riyê de 
piştevaniya sereke ya dewleta xwe 
bidest bixe. Di heman dem de 
pêkanîna partiyên siyasî weke 
taybetmendiyeke jiyana siyasî a 
modern dibe derwazeyek bo 
pêkanîna dewletê. 

Herweha weke me di jor de bas 
jê kir, dewlet weke take çavkaniya 
bikaranîna zextê tê pênasekirin, 
lewma komar weke desthilata siyasî 
dibe take mercei û Pêşewa jî weke 
eqlê wê komarê hewl dide ku di 
hemû wan warên ku şiyana 
bikaranîna zextê hene, di çarçoveya 
dewletê de kom bike. 

Bo mînak desthilata eşîran di 
hemû waran de, tê bertengkirin û 
wê desthilatê bo dewletê 
vediguhezîne. Bi vê yekê dewlet 
kiyanek xweser e û Partiya 
Demokrat tenê dê bibe alavek bo 
pêragihîştin û raperandina 
piştgiriya hevwelatiyan, di vir de 
dewlet dibe nûnerê netewe û 
berjewendiyên wê û Partiya 
Demokrat dê bibe Nûnerê dengê 
hevwelatiyan. Herçiqas temenê 
Komara Kurdistanê ewqas nebû 
heya ku mirov bizane ka gelo 
partiyên din jî cuda ji PDK yê şiyana 
nûneratîkirina xelkê bidest xistiba 
an ne? Lê pêka şirovekirina 
naveroka vê hikûmetê dixuye ku 
hikûmeta han şiyana wê çendê 
hebûye ku partiyên din jî bi xwe ve 
bigre. Ku wisan bû dewleta Komarê 

her tê wê manayê ku di siyaseta îro 
a cîhanê de, weke pênaseya sereke 
bas jê tê kirin. Di hemen demê de 
partiya Demokrat bi hegera 
hiloşîna Komarê hate guhartin û li 
partiyek di çarçoveya desthilatek 
siyasî de guherî bi partiyek 
rizgarîxwaz ku ewa ne xwasta 
partiya demokrat bû, jiber ku weke 
bûyerek nexwastî bi ser de hat 
sepandin. Vir pêde partiya 
Demokrat pêşengiya xebatê girte 
stûyê xwe û bo vê hindê ku 
rewşekê çê bike heya ku di vir de 
car din dewletek demokratîk çê 
bike û ew partiye vegere bo vê rola 
ku berê hebû, anku rikeberiyek bo 
wergirtina baweriya hevwelatiyan 
bo pêkanîna hikûmetê, ne ji bo vê 
çendê ku bi xwe bibe hikûmet, 
weke ewa ku di beşek di welatên 
cîhanê de qewmiye yan diqewmin. 
Ku wisan bû partiya Pêşewa heya 
duh aliyek bû di çarçoveya 
desthilata Komarê de, îro jî her riya 
han girtiye pêş û her vê eqliyeta 
modern didomîne. 

Lê di warê Komar û 
nasiyonalîzmê de, her weke min 
berahiyê de îşare pê kir, her 
dewletek hewcehî bi gotarekê heye 
ku ji bo berhemanîna kêrhatiya vê 
desthilatê jê re bibe harîkarek 
bihêz. Di ezmûna Komarê de 
nasyonalîzma Kurdî dibe bi bingeha 
merifî a vê Komarê, şunasa Kurdî 
rolek sereke di gotara vê hikûmetê 
de heye. Lê nasyonalîzm weke 
piraniya warên din bi ser du aliyên 
sereke de tê parvekirin, 
nasiyonalîzma netewî û 
nasiyonalîzma sivîl. 



Di nasiyonalîzma netewî de 
dîrok, ax, çîvanok, ziman û bi giştî 
aliyên netewî yên netewekê dibe 
bingeha dewlet-netewe û di vir de 
tenê neteweyek kêrhatiya vê hindê 
heye ku şunasa vê bibe mijara 
deshilata siyasî û ger neteweyek 
din di vê çarçoveya siyasî de bijî, 
diviya biryarên şunasa 

xwedîdesthilat birêve bibe. Lê di 
hember de nasyonalîzma medenî, 
şunasa netewî dipejirîne weke 
gotarek bo tewahiya akinciyên 
nava vê çarçoveya siyasî a 
diyarîkirî û tewahiya hevwelatiyan 
weke hevwelatiyek pênase dike ku 
xwedîmafên wekhev in di hemû 
waran de bêy tu cudahiyek. 


Ewa ku me duh û îro di 
çarçoveya îran, Turkiye, Sûriye û 
îraqa dûnê de didît di çarçoveya 
nasyonalîzma netewî de ye ku ji bo 
sepandina şunasa netewî cehd dikin, 
di hember de ewa ku di Ewrûpa û 
îraqa îro de dixuye, nasyonalîzma 
medeniye ku mirovan weke 
hevwelatî mêze dikin bi bê tu 
cudahîdanînekê. 

Hewceye em bizanin ku Komara 
Kurdistanê di heyamê 

desthilatdariya xwe de hêma bi kîjan 
nasiyonalîzmê kiriye: "Netewî" an 
"Medenî". Her wek piraniya 
nivîsokan derheq bi Komarê û 
dukomentarên dîrokî didin 
xuyakirin ku Komara Kurdistanê ji 
bo netewên din yên weke Turk, 
Ermenî û Cihû cihekî tenah bûye. Ev 
tenahiye û ev mafê ku ji wan re 
hatibûn dabînkirin, di çarçoveya 
xwandin bi zimanê dayîkî û 
serbestbûn di warê bicihanîna rewşt 
û tîtalên civakî û olî yên xwe, vê 
rastiyê ji mere dide eyanê ku gotara 
nasiyonalîstî a Komarê di çarçoveya 
nasiyonalîzma medenî de cih digre, 
bi vê wateyê ku tev akinciyên xwe 
weke hevwelatiyek şirov dike ku di 
malbatek diyarîkirî de dijîn, neku ev 
hinda ku di nava Kurdistanê de dijîn 
û xwediyê mafên jiyanê ne. Her di wî 
warî de guhartinên herêma 
Rojhelata Navîn di sala 2003’an vir 
de û piştî anîne holê a awayek din a 
desthilatdariyê ye ku di vir de 
eqliyeta zal biser desthilatê de diviya 
îşare bi piraniya hevwelatiyan bike. 
Bi vê manayê ku gava arîşe di 
xwedîdesthilata siyasî de be divê ji 
bo sîstemek demokratîk bihê 
guhartin. 

Ger di gotarên pêkhêner ên 
desthilata siyasî de be, divê ji bo 
gotarek tev alî bihê guhartin. Lewma 
dibe bibêjin ku girîngiya Komarê 
tenê venagere ser vê çendê ku 
dewletek modirn bûye, belkî di 
hemen demê de xwediyê 
nasiyonalîzmekê bûye ku îro di 
welatên pêşketî yên cîhanê de 
pêrewî jê tê kirin. 


Encam 

Nêrînek derheq wan du 
taybetmendiyên Komarê di warê 
desthilata cîbicîkirinê di çarçoveya 
naveroka dewlet û, duyem di warên 
bingeha merifî a Komarê ji mere 
dixuye ku daxwazên xelkê Kurd 


1 

xwastên modern in ku tevî cîhana îro 
hevdigrin. 

Lê ger îro nasname û şonasa xwe 
bi îranek federal û demokrat ve girê 
daye, vedigere ser vê hindê ku pêka 
derbasbûyî û hewcehiyên vê, 
serdemê ku Kurd weke pêşengê 
çêkirina dewlet û îdara siyasî bi 
dirêjahiya dîrokê weke ewa ku me li 
serdemê Mad û aliyên din de daye 
eyanê, çarenivîsa netewên nava 
çarçoveya siyasî a îranê li cem girîng 
e û girîngiya han tenê venagere ser 
vê çendê ku hêza Kurd û eqlaniyeta 
moderne vê derheq bi şêwaza dewlet 
û gotara zal bi ser vê dewletê tenê 
taybet e bi jiyana mirovê Kurd. Jiber 
ku em weke yek ji aliyên mezine 
şaristanî di Rojhilata Navîn li îrana 
îro û paşerojê de xwe bi xwediyê wê 
dizanin û her cehdek ku ji aliyê PDKÎ 
û netewa Kurd ve bo azadiya wî 
welatî bihê kirin weke 
berpirsiyarekê dihesibînin û 
berdewam cehd dikin ku rola 
pêşengiya xwe di wî warî de 
biparêzin. 

Lewma hêzên Kurdî û hêzên din 
yên nava çarçoveya siyasî a îranê jî, 
bila vê rastiyê bizanin ku her weke 
birayên me yên Kurd di îraqa îro de 
bûne çavkaniya xêr û bereketê, bi 
heman awayî emê Kurd di wê îranê 
de weke derwazeya pevgehîştinê 
diviya bihên mêzekirin, ewa jî 
eqlaniyeta Kurd dibe xuyakirin ku 
ger di Komar û împerataryeta Mad 
de, me çarşoveyek çêkir ku 
nûneratiya tev netewan dikir, îro jî 
her bi vî awayî difikirin. 

Di dawiyê de hewceye îşare bi vê 
çendê bikim ku ger Komar dibe 
landika komkirina hêzên Kurdistanî, 
di rastî de venagere bo vê çendê 
Komar li derwazeyekî îdeolojîkî we 
mêzeyî mirovê Kurd û Kurdistanê 
dikir, jiber ku li vê gotara ku Komarê 
bi xwe hilbijartibû, çavkanî digre. 

Gotarekî vekirî bû ku bîr ji 
berjewndiyên bilinde neteweyekî 
tepeserkirî dikeve, ne ku 
peyrewîkirina îdeolojîkî a diyarîkirî. 
Di hemen demê de ger hêzên başûra 
Kurdistanê weke hêzek Kurdistanî 
mêze dikir û di qewareya xwe de cih 
dabû, liber vê çendê bû ku yejrêzî û 
hevdengiya Kurdan bo gehîştin bi 
armancên wan li serweyî 
berjewendiyên bertenge xwe de 
didît. 

Lewma dibêjin ewa ku di wan 
salên dawî de di refa partiya Komar û 
tevgera Kurd di Kurdistana îranê de 
qewimî bi awayekê ladane ji 
felsefeya Komarê, bi vê manayê ku li 
cihê xebitîn bo bihêzkirina vê tevgerê 
renge neagahane ji bo lawazkirina vê 
hewl hatibe dayîn. 

Lê dîtina vê rastiyê vê hindê 
nagehîne gelek ku xwediyê eqliyeta 
Komarê be nekare riya yekrêziya 
xwe peyda bike. 

Carek din 65mîn salvegera 
avabûna Komara Kurdistanê ji hemû 
gelê Kurd û ji we hêjayan pîroz be. 

Bahoza serhildanan 


Ji Tunisê re destpêkir, ber bi Misrê 
ve çû, Yemen û Urdunê dihejîne û taw 
xistiye nav dilê hemû deselatdarên 
despotîkli herêma Rojhilata Navîn. Gelo 
ew pêvajo wê bi xwe re deselatdariya 
milhur ya li ser bingeha tirsandinê ava 
bûye bi dawî bîne? Gelo wê deriyê 
demokrasiyê veke û jiyana xelkê 
biguherîne an wê civakê ber bi paş ve 
bibe û rê ji bo derdorên binajo û 
paşvero xweş bike? Bahoza serhildana 
berê pêşketinên siyasî li Rojhilata Navîn 
berbiku ve dide? 

Nîşaneyên hindê ku ew pêvajo bi hev 
re girêdayî bin û ji welatekê re 
karîgeriyê danên ser welatê din gelek 
hene. Dema dîwarê dîktatoriyê li ciyekê 
hejiya, êdî zehmet e deverên derdorê 
nekevin bin bandorê. Lê potansiyela 
serhildan û heza ji bo guherîna 
sîstemên despotîk li navxweye welatên 
ku di bin bare dîktatoriyê de ne, bi pêş 
dikeve. Lewma her çend xwenîşanderên 
Misrî an yên Yemenî û Urdunî ji 
pêvajoya guhertinan li Tûnisê hêz 
bigrin, lê çavkaniya sereke ya xebata 
wan, nerazîbûna di nava civaka wan bi 
xwe de ye. 

Aliyê hevbeşe siyasî, civakî û abûrî li 
hemû wan welatên ku niha ketine ber 
bahoza guherînan pir in. Li hemû wan 
welatan tenê yek "serok” an malbata 
serokatiyê bi dehan sal e ku li ser 
deselatê ye. Temenê desthilatdariya her 
yek ji Bin Alî, Mubarek û Alî Salih di 
salên xwe yên 30-an de ye. Malbatên 
paşatiyê li hemû welatên Erebî her piştî 
ku welatên wan serbixwe bûn hemû 
warên jiyana xelkê welatên xwe kuntrol 
dikin. Heya yek ji wan welatan 

Jî di riya hilbijartina azad de, 
desthilatdar û biryarderên welat 
hilnabijêrin. Demokrasiya herêmî tune 
ye û serok an rêberê welat weke siya 
Xweda li ser rûyê erdê tê dîtin ku tu kes 
ne dikare û ne jî dibe bi çi awayî carekê 
kiryar an dan û stanên wan rexne bike. 

Şênahî an hejmara hevwelatiyên 
hemû welatên ku niha li ber bahoza 
guherînê ne, bi awayek bilez zêde bûye. 
Rêjeya zêdebûna şênahiya wan welatan 
li cîhana îro di asta herî bilind de ye. 
Lewma hejmara ciwanan ji ya kal û 
pîran pirr zêdetir e. Ew ciwan kar 
dixwazin, xwendinê dixwazin, ewlehiya 
civakî dixwazin, mafê hindê dixwazin 
ku bikaribin bê tirs jiyanê pêkbînin, 
malbatê ava bikin û hwd. 

Tu yek ji wan welatan sîstema 
ewlekariya civakê ava nekirine û 
pilanek ji bo rifaha civakê nînin. Mafê 
xanenişîniyê, mafê saxlemî, xwendin, 

derfeta jiyanek dûr ji tirsê, îmkana 
xwarin û serpenayê tenê weke xewnekê 
ye ku piraniya xelkê wan welatan bi 
hêviyê ne. li hember wê yekê komek ku 
ji deselat û sîstemê nêzîk in, heya ber 
gewriyê berîkên xwe dagirtine û heyî û 
dahata welat bi dilê xwe di navbera xwe 
de parve dikin bêy ku para xelkê 
belengaze welat jî jê bidin. 

Li wan welatan rêjeya fermî ya 
bêkariyê di navbera 12%-20% ye, lê 
bêkariya rastî xwe ji 30% û hê pêtir jî 
dide. Ew rêjeya zor ya bêkariyê dibe 
heger ku leşkerê bêkaran her dem ji bo 
dijberiya sîstemê û daxwaza mafan 
amade be. Êdî her dema ku derfetek 
kete destê wan, bi lez têne qadan û 
dikarin di demek kin de gelek rewşê 
biguherin, bêy ku pilanek zelal ji bo 
pêşeroja xwe hebin. 

Hemû ew kêmasiyên di nava civakê 
de, mewdaya di navbera deselatdaran û 
xelkê de zêde dikin. Sîstem jî li ciyê ku 
bi civakê re di nava diyalogê de be û ji 
opozîsyonê re derî veke, hemû tevgerên 
rexnegir serkut dike û bi wî awayî tenê 
du alternatîvan li ber xelkê dihêle: yan 
her demê bêjin “belê ez benî", yan her 
demê ji “hilweşandinê" re amade bin. 
Pêvajoya niha serdema bi dawî hatina 
siyaseta “belê ez benî" ye. 

Di gel destpêkirina pêvajoya 
guherînê jî, wê hinekê xweşbawerî be 
dema wisan bê pêşbînîkirin ku bi çûna 
sîstemên dîktator re wê li wan welatan 
demokrasî û edalet were bi cîkirin. Di 
gel ku armanca wan serhildanan 
vebûna siyasî, başkirina rewşa civakê, 
parvekirina adilane ya heyî û 
dewlemendiya welat û aramiya civakê 
ye, lê ji ber nebûna ezmûn an her nebe 
modela ceribandiye desthilatdariya 
demokratîk, wê guhertinên demokratîk 
li Rojhilata Navîn hin bi hêsanî nemeşin. 
Pêvajoya vebûna demokratîk her ji niha 
ve bi gelek astengiyên micid re tê 
himberanî hev: 

Birsîtî û belengaziya di civakê 
de rêçareyên henokeyî dixwaze, lê di 
rewşa niha de tu kes û alî nikarin wê 
çareseriyê bi pêş bixe. Lewma ji aliyekê 
ve rê ji ber talan û şelandinan vedibe û 


ji aliyê din ve hin deste û komên nû têne 
qadê ku dixwazin wê rewşê ji bo 
dagirtina berîka xwe bikar bînin. 

Hestên birîndare civakê ji 
mesajekê re têniye ku aramî û 
ewlekariyê bi xwe re bîne. Kom û 
civakên tundreve olî, grûpên xwediyê 
mesajên roxêner û tundajo û çalakên ku 
bi durûşm û sozên hestiyar têne pêş, 
heya niha nîşan dane ku di rewşên 
wisan de pêtir xwe nîşan didin û 
destketan bi dest tînin. 

Civakek ku bi awayek xwezayî, 
li encama pêşveçûnên civakî, abûrî, 
kultûrî û bi dînamîza navxwe nehê 
guherîn, dikare bibe qada rikeberiya 
siyasî a aktorên derekî. Her aliyek 
xwedî berjewendî ku bi îmkan û 
giraniyek pêtir bikeve nava wê 
pêvajoyê, zêdetir dikare karîgeriyê bixe 
ser rewşê. Dema ew alî bi hev re netifaq 
û di nava kêbirkêyan de bin, wê demê 
hê zêde civaka ku di pêvajoya guherînê 
re derbas dibe di nava lepên wan de tê 
perçe perçekirin. 

Herweha ji her astengiyê bi 
tehlîke û metirsîdartir, rewşa ewlekarî 
û asayişa kom û civakên bêparêz ên 
welat in. Li Tunisê rewşa pêşengên 
feranseyîaxêve îlmanî, li Misrê rewşa 
mesîhiyên Qibtî, li Yemenê netifaqiyên 
di navbera bakûr û başûrê welat de, li 
Urdunê penaperên Filistînî û Îraqî, li 
Sûriye Kurd, li Merakişê netifaqiya di 
navbera Ereb û Berberan de û hwd, 
dikarin êş û azarên mezin bi xwe re 
bînin. 

Di gel wan hemû astengiyan, 
siberoja Rojhilata Navîn wê gelek ji îro 
|û duh cudatir be. Dema ku yek serok li 
cihê yek gel biryarê bide, bipeyve, 
bifikire û tenê ew û yên ji wî nêzîk bi 
xweşî bijîn bi dawî bû. Erdheja siyasî ye 
ku di dawiya sedsala bîstê de 
Amerîkaya Latîn girt, sîstema Sovyetê 
ser û biun kir û blûka komunîstiye 
Rojhelat ji xîm ve hilweşand, niha berê 
xwe daye Rojhilata Navîn. 

Rojhilata Navîn potansiyela 
vegeşandin û bi ser xistina tevgerek 
siyasî a eqlanî ku li ser bingeha 
lîberalîsma siyasî, demokrasî û pîvanên 
mafên mirovan bê avakirin, heye. Eger 
pêla nû ya serhildanan wê carê jî bi 
yekcarî bi ser nekeve, lê Tilisma 
bêdengî li hember despotan şikest. 
Siberoj wê bi xwe re vebûna deriyê 
eqlaniyet û pêvajoya guhertinên 
bingehîne siyasî, civakî, abûrî û kultûrî 
bîne. Lê tirsa mezin ev e ku di qonaxa 
hesase guhertinê de buhayê ku 
demokrasî û mafên mirovan bide giran 
be. 

Di nava 5-7 salên din 
de Kurdistan ava 

dibe 

"5-7 salên din dewleteke nû li ser 
nexşeyê ye" 

Ev gotin ya zanayekî Rûsî yê bi nav û 
deng e. Vladîmîr Zaxarov, ku 
Profesorekî Rûsî ye û rêvebirê 
Enistîtoya siyasî û civakî ya Deryaya 
Reş û Xezerê ye, bi ajansa Novostî 
Armînya re axivî û tiştên balkêş dan 
aşkirekirin. Zaxarov dibêje di demeke 
nêz de, herî dûr 7 salên din dewleteke 
nû, Kurdistan, dê di nexşeya cîhanê de 
were dîtin. 

Li aliyekî din jî, hin zanayan di 
kongreyeke rojnamevaniyê de gotin: 
Niha ew yek ji Amerîkayê re girîng e, 
hilweşandina peymana Yalta- 
Potsdamskî'yê û destpêkirina bi 
dabeşkirineke nû ji cîhanê re ye. 

Li gor wê jî, dannan bi hebûna 
Kosovayê ji aliyê dewletên rojavayî û 
DYA ve, destpêka îtirafkirin bi 
dewleteke din e, ew jî Kurdistan e û bi 
erêkirina UN'ê, lê dibe ku ev proje 
hinekî li ber xwe bide. 

Lê Turkiye endamê NATO'yê ye û 
destê wê di Qafqasiyayê de, ji yê 
Rûsyayê jî dirêjtir e, lewma 
peywendiyeke aloz di navbera Tirkiyê 
û Amerîkayê de dirust bû heya gihîşt 
asta ku Tirkiyê rê li pêş keştiyên şer 
yên Amerîkayê di deryaya reş de 
bigire. 

Amerîka ji bo avakirina Kurdistanê 
dixebitî, lê helwesta Tirkiyê wa kir ku 
Amerîka vê projeyê paşve bixîne. 

Zaxarov wiha berdewam kir: Tiştê ku 
li Sûdanê rû daye, tiştê ku li parzemîna 
Afrîqayê çê dibe û bûyerên îro li Misrê, 
ji zincîrê ne. Di maweya 5-7 salên 
pêşiya me de, dewleteke nû dê li ser 
nexşeya cîhanê bê dîtin, hebûna vê 
dewletê jî wek hebûna rastiyê bi xwe 
ye. Pukmedia 

Gerek din ya tehrîmên 
Amerîkayê li dijî 

Komara Îslamî 

Wezareta xizînedariya Amerîkayê 
ragihand ku 5 şirket û 6 kes li îran û 
Turkiyê de xistin lîsteya tehrîmên 
xwe. 

Li gor nûçegihaniya Roytêrz, dewleta 
Amerîkayê roja Sêşemî, 5 şirketên 
ticarî û 6 kes ku di amadekirina 
mewad û îmkanatên ku di 
pirogramên mûşekî yên Balistîk li 
îranê de dest hebûne, di lîsteya reş a 
tehrîmên xwe de cih da. 

Herweha 3 şirketên xweser di 
Setembolê de jî seba dana mewad û 
pêwîstiyên xedemata saziya seneta 
fezayî a îranê, ji aliyê Amerîkayê ve 
hatin tehrîmkirin. 

Cihgirtina navê hevwelatî û şirketên 
derekî di lîsteya reş a tehrîmên 
Amerîkayê de bi vê manayê ye ku ev 
kes û şirket êdî îzna çalakiyan di 
Amerîkayê de nabin û şirketên 
Amerîkayî jî nikarin bi wan re 
pêwendiyan bigrin. 














Siyasl 

Di sîstemekî demokratîk a li ser bingeha 
pirraniyê, dezgeha dewletê wek berjenga 
çarçoveyekî mezin xwe dide holê ku dibe 
kar û barên cur bi cur û bîr û ramanên 
cuda ên bawerî û olî ji xwe bigire û per û 
baskên xwe bi ser tev hevwelatiyan de 
bikişîne. Lê karekî han tenê demekê 
dikare were garantîkirin ku dewlet bixwe 
bêalî be, wate xwediyê bîr û ramanekî olî 
û îdolojiyeke xasmanî nebe. Dewlet bi 
wateya moderna wê, parekî mezin ji 
berheqî a xwe her ji vê bêalî bûna dînî û 
îdolojîk û pejranidina cur bi curî ya hizrî û 
ramanê bi destve tîne. Lewra dewletek ku 
dibe rênivênîkirina civatgehê li stû be, 
pirsên siyasî û bîr û ramanên cuda çareser 
bike, tixûbê erk û deselata giştî kivş bike û 
pêywendiyên navbera hevwelatî ên xwe 
rêk bixe, êdî nikaribe alîdar be, ji ber ku 
xincî vê yekê bixwe cihê pirsê ye. Lewra 
em dikarin bêjin ku cudahiya dîn û 
îdolojiyê di dewletê de, yek ji pîvanên 
sereke ên demokrasiya modern tê 
hesibandin. 

Ayîn û ol, li gor taybetmendiyên xwe, 
hizra rastiyên reha û negor tevalî dikin. Lê 
dewlet di kar û kiryarên xwe de, tevî 
siyasetê wate mîna encam dana kar û 
barên rêjeyî, têper û xur a wê cîhanê 
pêwendî heye. Di kar û barê siyasî de, tu 
tiştek nemir û negor tune ne. Siyaset orta 
danustandin, bas û nîqaş, pevkirin û aştiyê 
ye û di çarçoveya wê de nikaribin tûşî 
bingeh perweriyê bibin û li ser tiştên 
neguher û nexuya tekezê bikin. Tiştekî han 
digel ayîn ku bîyavê kar û barê îmanî reha 
û ne lerzoke, bi pevkirin tune ne. Lewra 
eger dîn bixwaze di dewletê de hitbarê bi 
destve bîne, kiryara han tevî tirsê 
berengar dibe. Ji ber ku dibe dewlet 
gerentîkerê berfireh ji bo çareseriya 
dijberî û bihevrejiyana ferq û cudayiyan 
be, di halekê de ayîn, hertim girêdayî bi 
tevawiyetê ye. Lewra dewletek ku mîna 
alavekê dikewe xizmeta dîtinên Ayînî û 
îdolojîk de, bi neçarî dest bi hin kiryaran 
dike ku di rewşekî xinjî vê, tu car pêdivî bi 
vê yekê nedikir. Ceribîna dîrokî vê yekê 
dide holê ku tevlî hevkirina dîn û dewletê, 
herdu ji wan berteng dike û her duyan tûşî 
ziyanên mezin dike. 

Cudakirrina dîn ji dewletê bi vateya 
vêdedana dîn ji asta civatgehê nine. 
Dewleta dêmokratîk naxwaze civatgehê ji 
meneviyat û bihayên exlaqî vala bike. Li 
vir de bas li ser jihev cudakirina binyatên 
dewletî ji bawer û kar û barên vijdanî ye. 
Ev yeke, azadiya bîr û bawerên Îmanî û 
hundirî tuşî tirsê naket, belku berevajî vê 
gerentî dike. 

Ji bo dêmokrasiyê, pirsa pêşveçûna 
cudayiya dîn ji dewletê, di pêvajoya dîrokî 
a dirêjdem û dijwar de pêk hatiye. Bi sed 
salan dom kir heya Civatgehên pêşkevtî ev 
rastiye famkirin ku li serxwe bûn û 
tabkirina cudahizran, bi tenê ji bo azadiya 
tewaw a olî bes nine û ji bo wê armancê 
dibe ku bi avayekê, nizamekî yasayî ava 
bikin ku di pêkhateya vê de, dewlet bi 
tewayî ji dîn bihê cudakirin. Di dîrokê de 
em dikarin hin hikûmetan mêze bikin ku 
gorekî ayîn û olên cur bi cur hêsankarî 
kirine û nermî ji xwe nîşan dane. Lê îro li 
ser bingeha danezana gerdonî a mafên 
Mirov, êdî nikarin tev azadiyên olî bi 
nermî nişan dana li hember olan cî bi cî 
bikin. Azadiya tevalî a olî li gorî danezana 
gerdonî a mafên mirovan, di hemen demê 
bi wateya serederî a wekhev derheq ayîn 
û olên cur bi cur ji xwe dide holê. Lê nermî 
nîşan dana li hember kêmaniyeke olî, heta 
di şewaza herî baş a xwe de, berjenga 
avayekî ne wekhevî ya olî ye. Dewleteke 
ayînî an olî heta ger bixwaze, renge bikare 
di hember vê parê ji hevwelatiyên xwe ku 
di biyavê ayînî ve bihevre girêdayîne, 
nermiyê nîşan bide, lê tu car nikare 
arîşeya wekheviya tewaw di navbera ayîn 
û olên cur bi cur de çareser bike. Her bi vê 

sedemê, dewletek ku bixwaze mafên 
Mirov û azadiya tewaw a olî berçav û 
gerentî bike, tenê dikare dewletek be ku 
bixwe di biyavê ayînî û cîhanbîniyê ve bi 
tewahî bê alî be. Her wek ku me da holê, 
bêalî bûna ayînî û mijarekî a dewletê, bi 
wateya giringî nedana vê bi pirs û 
bihayan an jî navçûna eslên exlaqî di 
civatgehê de nine, belku çavkanî girtî ji 
hurmetê gurekî azadiya tewaw a ayînî û 
bîr û bawera tev hevwelatiyan, cuda ji 
bawerên hundirî û wijdanî a wan e. 
Dewleta dêmokratîk, bi tevayî mijolî cî 
bi cîkirin û birêvebirina kar û barên vê 
cîhanê ye, heya cih û warên pêdivî ji bo 
bihere jiyana navbera mirovan rêk bêxe. 
Wê dewletê li gorî hurmeta ku derheq 
bawerên cur bi cur ên hevwelatiyên xwe 
heye, kar û barê cîhana dinê bi wan 
bixwe dispêre. Berçavgirtina mafên 
mirovan xincî pêwendiyên ayînî û 
bawerên wijdanî ên wan, erkê dewleta 
demokratîk li ser bingeha mafên mirov 
e û bi avayekî hevdem tixûbên 
berheqiya dewleteke han jî diyarî dike. 
Lewra bingeha mafên mirov a azadiya 
wekhev ji bo mirovên ser bi girûpên cur 
bi cur ên olî, tenê demekê dikare wek 
bingeha nizama hiqûqî a dewleteke 
demokratîk keysa xwe derêxistinê hebe, 
ku pêgeha hiqûqî û siyasî a mirovan, ji 
têkiliyên ayînî ên wan serbixwe be. 

Bikarbirin îradeya xelkê 

Demokrasî di biyavê loxetê ve, 
wateyek xincî hikûmeta xelkê tu nine. 
Em di yasayên bingehîn ên tev welatên 
demokratîk de jî tevî avayên cur bi cur ji 
van formolane berengarin ku çavkaniya 
tev hêzên dewletî di xelkê de ye û ewa 
xelk e ku xwediyê sereke ên deselatê ne. 
Li gorî wan pênaseyan, tenê ew nizame 
demokratîk e û xwediyê berheqiyê ye, 
ku çavkanîgirtî ji îradeya azad a xelkê û 
cihê pejrandina wan be. Bîrdozî ên 
deselata xelkê di devrana nû, di hember 
dîtingehên kevneşop ji şêwazên 
deselatê pêk hat. Di wan şêwazên 
kevneşop de, hikûmetên dînî an 
malbatên paşayetî ku xwe nûnerê 
yezdan li ser erdê dihesibînin 
deshilatrdar bûn. Desthilat û hêza 
dewletê girêdayî bi inayeta Îlahî bû û ji 
civatgehê çavkanî nedigirt. Bîr û 
ramanên olî û çîvanokî, cixizeke pîroz li 
devra van hikûmetan dikêşand û ji destê 
xelkê dûr dixist. Bîrokeya demokrasiyê 
di devrana nû de jî rast ev cudahî a 
desthilatê ji xelkê re kire armanc. 
Demokrasî di binyata dewletê, 
desthilata wan kesane nabîne ku ji aliyê 
hêza esmanî an serweyî xwezayê hatine 
hilbijartin û li ser kursiyê desthilatê 
hatine danan, belku hikûmeta 
çavkanîgirtî ji îradeya xelkê, wate 
xwasteka kit kit a endamên civatgehê 
dizane. Bi vê wateyê, bîçm û naveroka 
dewletê, bi avayekî çavnihêrîkirî li ser 
civatgeh û xelkê de cih nagire, belku 


ewa xelk bixwene ku bîçm û şêwaza 
hikûmetê diyarî dikin. Li gorî vê mînakê, 
tenê ew dewlete jêhati ye ku birêveberê 
îradeya xelkê be. Lê çavkanîgirtina hêza 
dewletî ji xelkê di sîstema demokratîk 
de, bi wateya îradeya reha ya xelkê û 
tenê çavkanî a hiqûqî a civakê nine. Di 
sîstema demokratîk de, heta îradeya 
xelkê jî girêdayî bi dawî bihaya 
bingehînê wate her ew hurmeta mirov û 
mafên Mirov tê hesibandin. Lewra di 
demokrasî a modern de, ger çi xelk 
xwediyê sereke ên desthilatê ne, lê 
îradeya wan nediba bi berevajiya esl û 
bihayên mirovî bihtiba meşandin. Tev 
mirov xwdyiê mafekê ne ku li dema ji 
dayîk bûnê digel wan daye û wek 
berjenga mafên xwezayî ên wan tên 
hesibandin. Di edebiyata pêwendîdar bi 
mafên mirov, mafên mîna mafê jiyan, 
mafê azarnedîtina leşî û herwusa mafê 
azadiya kesokî mafên xwezayî û li dema 
ji dayîk bûna mirov dizanin. Demokrasî 
an desthilata xelkê izna vê yekê nine bi 
danîna yasayên nemaze, wan mafane 
bêmijar bidine holê. Bi wateyeke din, di 
nizameke demokratîk de, mafên berbas 
pîvanek ji bo wateya mafê mirov naye 
hesibandin, belku berevajî, eva mafê 
mirov e ku wek pîvana mafên berbas 
xwe dide holê. Lewra ew mafên berbas 
ku hurmeta mirovan bike armanc, di pêş 
de xwe neberheq û bêhitbar dike. 

Di mijara pêwendiya navbera 
demokrasî û îradeya xelkê de, pirsyara 
ku dikare were holê eway e ku erê gelo 
çavkanîgirtina tev hêzên dewletî ji 
îradeya xelkê, bi wateya rastîn a 
hikûmeta xelkê û beşdariya wan di tev 
biryarên siyasî û awayeke demokrasiya 
raste raste? Bêşik bersiv nerênî ye. ger 
çi wê nizama han di destpêkê de 
mînakek ji demokrasiya raste rast 
eşkere kiriye, lê îro bi baldan bi 
berfirehiya orta erkên dewletên 
moderin û aloz ên wan erkane, imkana 
birêvebirina demokrasiya rasterast tu 
nine. Ji bo mînak kit kit ê hevwelatî ên 
civatgehê nikarin di biryardanên aloz ên 
kar û barê abûrî û dadwerî û ... xwdîpar 
û xwdî ra bin. Tenê riya ku dimîne 
birêvebirina îradeya xelkê li rêka 
hilbijartina azad û gerî a nûnerên xwede 
ye. Hilbijartina azad, riya desthilata 
xelkê vedike û biryardanên kar û barê 
pisporî dide ustê helbijartî yên xelkê. 
Lewra em dikarin bêjin ku hilbijartina 
azad, alava birêvebirina deselata xelkê 
di nizameke dêmokratîk de ye. Bi vê 
bawerê, îro demokrasiyeke modern, êdî 
ne bi wateya hikûmeta xelkê bixwe, 
belku wek berjenga hikûmeta nûnerên 
xelkê cihê pêşveçûnê ye. Nûnerên ku di 
helbijartinên giştî, azad û gerî ji aliyê 
xelkê dêne hilbijartin, heya kar û barê 
dewletî li gorî îradeya xelkê pêşve 
biben. 

Helbijartinên azad 

Karil Popêr fîlsofê Utrîşî di sedsala 20' 
an, di diyarîkirina berhevkêşana rast ji 
bona ji hev cudakirina nizamên siyasî 
ên cur bi cur, ji hevdu, gotibû ku: 
berhevkêşanekî han zêrevanê vê 
pirsyara Eflatûnî nine ku dibe çi keksek 
hikûmetê bike, belku li ser bingeha vê 
esla navendî ye ku di kîjan nizama siyasî 
de dikarin hikûmeteke nebaş û nejêhatî 
bi bê xwinrêtin vêde biden? Bi wateyeke 
din, mijar tenê li ser xêr û şer an jêhatî û 
nejêhatî bûna desthilatdaran nine, belku 
dest pêragehiştina bi çareserî û 
mikanîzmekê ye ku heta ger 
sîyasetvanên nejêhat, bigehîjne 
desthilatê îmkana vêde dana hêminane 
ya wan ji desthilatê gerentî bike. Em 
dikarin bêjin ku di nizameke 
demokratîk de, esla hilbijartinên azad, 
berçavgirtina vê çareseriyê ye û ev 
nizama hikûmetî ku bixwaze Meşroîyet 
û berheqiyê bidest ve bîne, çareyek xinjî 

teslîm bûna di hember dengê xelkê û 
birêvebirina helbijartinên giştî û azad û 
gerî nine. Helbijartinên azad, bi wateya 
pêkanîna imkana şansê wekhev ji bo tev 
hevwelatiyan, bona beşdarî di 
diyarîkirina qedera siyasî û vergirtina 
berpirsayetiyê di çareserkirina erkên 
civakî de ye. 

Hukmê şansê mîna hev wusa dibêje ku 
mafê helbijartin û helbijêranê, ji tu 
hevwelatiyekê nehê kêmasîkirin û tu 
kes bi sedema pirsa zayendî, qewmî, olî, 
bîr û bawerê cuda nehên cudakirin. 

Bona beşdarî di helbijartineke azad û 
giştî de, tu astengek xinjî helkevta 
temenî - ku asta wê dibe di civatgehê de 
hvdengî li ser be - ne xwediyê hitbarê 
ye. her hevwelatiyek tenê xwediyê mafê 
dengdanê ye û asta malikiyet û an 
hebûna pêgeha nemaze ya civakî, ji bo 
tu kesî mafekî nemaze bi dîv xwe de 
nine. 

Me dabû holê ku di civatgehê de, bas û 
nîqaşa berdewam di navbera hez û 
bawerên cur bi cur di gurê de ye. di rastî 
de dab û edeta piloralistiya civatgehê 
wusa lê dike ku ji îradeya yekanî a xelkê 
û cîhanbîniyeke tenê cih û warek tune 
be. Lewra ewa ku di nizameke 
demokratîk de wek îradeya xelkê li ser 
kursiya desthilatê dirûnêt, hertim 
îradeya piraniya xelkê ye û ne îradeya 
tev civatgehê. Bingeha hikûmeta piranî 
di nizama demokratîk de, çavkanîgirtî ji 
vê rastî û hewceyiya civakî ye . 

Di hemen demê de dibe vê yekê berçav 
bigirin ku hilbijartina azad di cihê xwe 
de hikûmeta herî baş gerentî nake. lê 
tenê şêwaza zanistî ye ku dikare bi 
berçavgirtina esla bi însafa piranî û 
kêmaniyê, tenahî û aştiya civakî misoger 
bikin. ji aliyeke din ve, bertengkirina 
demokrasiyê di hikûmeta piranî de 
nedurost e. Mikom bûn û selabeta 
demokrasiyê, bi pîvana berçavgirtina 
mafên kêmaniyan tê hesibandin. Di her 
demokrasiyeke rastîn, dibe kêmanî wî 
şansî peyda bike heya ku bibe piranî. 

Bi baldan bi van têdîtinane em dikarin 
bêjin ku hilbijartinên azad tenê 
çareseriyeke ku îmkana kêmkirina alozî 
ên civakî û rêçareyên bi dûr ji tund û 
tijiya alozî ên siyasî pêktîne. 

Hilbijartinên azad, yek ji gerantî ên herî 
bihitbar e ku dikare bîr û ramanên 
mirovî ji bîyavên siyasî hevdeng û 
rênivênî bike. 

Lê ji bo cî bi cî kirina hewcehî ên 
demokratêkên civatgehê, hilbijartinên 
giştî û azad dibe gerentî ên birêveberî 
ên hewce bi xwe ve bigire. Her awayekî 
zorê bona rênivêniya dengê xelkê bo 
arasteyeke nemaze, saxlemî a 
hilbijartinan tûşî tirsê dik. Armanc lêre 
de piropagendeya siyasî ji bo rakêşna 
dengê xelkê ye ku karekî berheq û mişe 
di hilbijartinan de ye - nine. Belku 
axivtina li ser girentiya biyerdana 
serbixwe û azadane a xelkê di 
helbijartina nûnerên xwe de ye. 

Bi vê sedemê ku pirsên siyasî hertim 
di rastaya paşerojekî vekirî de dimeşin, 
hertim barek ji ne hitbarî û encamên ne 
cihê hisabê di gel xwe de heye. Çi kesek 
bi erxayînî dikaribe bêje ku eva an ew 
pirsa siyasî ji bo berjevendiya paşeroja 
civatgehê ji ya dinê baştir e? An çi kesek 
dikare berjewendiya tev civatgehê bi 
avayekî rast û ji bo hertim pênase bike, 
madam ku nizanibe kîjan paşeroja 
dîrokî di rê de ye? Rast bi wê nehaydar 
bûna ji paşerojê ye ku dibe di civakekî 
demokratîk de, pirsên bingehîn ên 
siyasetê her carê ji nû ve bêxne ber 
rapirsiya giştî û rêkê ji bo aliyê araste 
çûna îradeya piranî û bi avayekî hevçax 
berçavgirtina mafên kêmaniyê her tim 
vekirî bihêlin. 









Siyasl 

Hejmarên 

Nûredîn Sofîzade 


Di çend rojên derbasbûyî de hin ji welatên 
Afrîqayî û devera Rojhilata Navîn şahidê çendîn 
bûyer û guhartinên berbiçav hatin û bandorekî 
raste rast danîne ser rewşa siyasî û îdarî a 
welatên din yên cîhanê ku dîktatoriyê per û 
baskên xwe bi ser wan de kişandiye û mecala 
nefeskêşanê jî ji xelkê standine. 

Ew jî serhildan û xwenîşandanên girseyî 
yên xelkê çend welatên Erebî bû li dijî 
desthilatên nedemokratîk ên welatên xwe û di 
encam de me dît ku, serhildan û îradeya xelkê 
Tûnisê li hember desthilatê de serket û 
Ebdulezîz Bin Elî ; Serokkomarê Tûnisê, welat bi 
cih hişt. 

Wê serhildan û şoreşê bandor danî ser xelkê 
çendîn welatên din yên deverê, weke Misr, 
Yemen, Urdun, Elcezayi, Sûdan ûheta welatên 
asyaya navîn û rengê hindê dide ku pêlên xwe 
bo welatên din jî bawêje û her ji niha ve sitûnên 
kelên dîktatorên deverê ketine lerzînê. Ew 
pêlên serhildanê dê rewşa deverê ber bi ku ve 
bibin? Renge niha carê bersiv dijwar be, lê di 
pêşerojek nêzîk de dê yekalî bibe. Ya ku di wê 
navberê de girîng e eva ye ku îradeya xelkê 
çavan li hember dîktatoran de serdikeve. 

Husnî Mubarek, Serokkomarê Misrê ku li 
temenê 82 saliyê de ye û 30 sal zêdetir e 
serokkomar e, nekarî li hember bahoza hêrs û 
nerazîbûna xelkê de xwe bigre, serbarê 
reformên zor, lê hêj nekariye xelkê aram û 
Misrê kontirol bike. Eve li Yemen û Urdonê de 
xelk daxwazkarê guhartinan in û her ji niha ve 
nîşanên teslîmbûna dethilatdaran li hember 
xelkê de dixuye. Bi giştî wûsa tê çavnihêrîkirin 
ku pêlên wê serhildanê bigîjine hikûmetên din 
yên tepeserkar. Ya ku li vê navberê de eşkere 
ye, du xal in. 

Ders û şîreteke bo hemû desthilatên dîktatorî 
ku ger xelik îrade bike, girtin, kuştin û tepeserî 
nikarin heta ser dengê azadîxwaziya wan 
bifetisînin û di encam de îrade û xwastên xelkê 
serdikeve. 

Xelik divê bizane ku piştî hiloşandina dîktator 
çi altirnatîvekê bînin ser kar. 

Lewma divê hişyar bin bo ji navbirina 
zalimekê, zalim û zewalekî din çê nekin, çunku 
hejmarên berevaj bo neman û hiloşîna 
dîktatoran destpêkiriye û niha nerazîtiya xelkê 
îranê jî şibî agirê bin kayê dixumxume û rojek 
ku ne gelek dûr e, dê agir berde text û bextê 
dîktatoriya rejîma melayan. 

Sipaha Pasdaran a Komara Îslamî 
ya îranê ku felsefeya avabûna wê, 
parastina desthilata serberedayî a 
rejîmê li hember gefên navxweyî û 
derekî de bû û biryar nebû ku li 
biyavên siyasî û aborî yên welat de 
beşdar be, piştî midehek bi ser 
avabûna xwe de, siyaseta "şer şer 
heta nemana fitnê li cîhanê"de kire 
hêcetek bo pêşvebirina armancên 
sereke û veşartî yên xwe ku xwe li 
durûşma "Riya Quds ji Kerbelayê de 
derbas dibe"de didît. 

Lewma bo misogerkirina vê 
armancê, bi hinartina şoreşê bo derve 
û maytêkirin li kar û barên welatan û 
şer û alozî afirandin, derfet û delîve ji 
bo bihêzkirina pêgeha siyasî, aborî û 
leşkiriya xwe xweş kir û bi 
destvegirtina çavkaniyên aborî yên 
welat xwe xuşikande nav biyava 
siyasî û ji hêzek îdeolojîk a leşkirî ve, 
ber bi desthilat û mafyayek siyasî, 
leşkirî û malî ve gav avêt; bi awayekê 
ku niha nifûz a vê mafyayê li hemû 
biyavên civaka îranê de berbiçav e. 

Sipaha Pasdaran li heyamê sê 
dehsalên avabûna xwe de ji tu 
cînayet, tawan û reşekujiyekê xwe 
neparastiye. Bi kurtî mirov dikare 
bibêje ku bi êrîşa ser kurdistanê û 
sepandiana şer û malwêraniyê bi ser 
îraq û xelkê wî welatî de firçik girt û 
bi gavavêtin li çarçoveya pêşvebirina 
îdeolojiya xwe de çiq vedan û geşe 
kir; herweha bi rehîngirtin, teror, 
kuştinên rêzokî, serkut, kuştin, îdam, 
girtin, îşkence û ...hwd hovêtiya xwe 
nîşan da û bi hewildan ji bo 
bidestxistina çekên pêşketî û kumkuj 
merem û armanca mirar û pîs a xwe 
eşkere kir; herweha bi bilawkirin û 
bazerganîkirina bi madeyên bêhişker 
li navxwe û derve de weke alavek 
givaşê, metodek din ji tepeserî, 
bacwergirtin û serxistina pîlanên xwe 
hilbijart. Şêwazek ku gorî û têçûyek 
zaf bi dûre ye û asta karîgerî û tesîra 
wê jî gelek zêdetir ji pîlan û metodên 
dinê ye; lewre hilgirê şirove û 
rawestanek zêdetir dike. 


îran ji ber cîranetiya bi 
welatek berhemhênerê 
madeyên bêhişker weke 
Efxanistanê, zêdetirîn qazanca 
aborî û siyasî digihîjîne rejîma 
Komara Îslamî. Çunku ji riya 
Sipaha Pasdaran û bi pîlanek 
darêtî û meremdar ve, bûye yek 
ji kirryarên bihêz yên 
"Tiryak"ê ji Efxanistanê; ku 
beşek ji wê li navxweyî welat 
de bilaw dike û beşa din jî 
dişîne derve û ji vê riyê ve jî 
weke alava serkut, berbirû bûn 
û bêdengkirina xelkê, him 
armanca siyasî a xwe bi 
nîşange digre û dişopîne, him jî 
pare û samanek xeyalî a zaf bi 
talan dibe. 

Li gor rapora nivîsîngeha 
nûneratiya Netewên Yekgirtî li 
warê xebat dijî madeyên 
bêhişker de, 40 ji sedî a 
madeyên li destê Sipahê, li 
hundirê îranê de tê belawkirin 
û bikaranîn. Bi awayekê ku 
niha rêjeya bengdaran li îranê 
de gelek rabûye û ger bi vî 
awayî jî pêş biçe, qapûs û 
pêşerojek reş çavnihêriya 
civaka îranê dike. Li vê navberê 
de jî kurdistan zêdetir ji hemû 
deverên din ketiye ber kerb û 
kîna mafyaya sipaha pasdaran 
û tûşî vê belaya malwêranker 
hatiye kirin. Li vê derheqê de 
axaftinek Mihemed Reza 
rehîmî, Parêzgarê berê yê 
parêzgeha Kurdistanê û cihgirê 
yekem yê nihaye Ehmedînijad, 
eyankerê vê rastiyê dibe ku 
gotibû:" Min li cihê çek û 
sîlahan, wafûr daye destê 
kurdan". 

Bazerganiya wan madeyan 
bo derve jî beşek dine ji siyaset 
û stratejiya Sipaha Pasdaran bi 
merema jikarxistina civakê û 
tolhildan û bacstandin ji civaka 
cîhanî; û serbarê tejîkirina 
berîkên xwe, nahêlin ku sindoq 
û dexila taybet bi karên têkderî 
,fitnegêrî û kiryarên terorîstî li 
dever û cîhanê de vala û betal 
bimîne. Xincî wana jî bûtce û 
hezîneyek din jî li jêr navê 
"xebatdijî madeyên 
bêhişker"!! de ji civaka cîhanî 
werdigre û hîlhîl bi ridîna wan 
dikene. 

Her li gor vê raporê, %60 a 
din ya wan madeyên li destê 
sipahê de ku dike 6 ton li rojê de, 
bo îraq, Turkiye, Azerbaycan û li 


encam de bo Ewropayê tê şandin 
û niha êdî çarçove û sînorê 
bazerganiya xwe ji Ewropayê jî 
bo Çîn, Fîlîpîn, Malizî, Nîciriye û 
bi giştî panaxa Afrîqayê berîn û 
berfirehtir kiriye. 

Hêjayî gotinê ye ku her li vê 
midehê li çarçoveya belgeyên 
veşartî yên Wîkîlîksê de, 
belgeyek jî li ser Sipaha Pasdaran 
weke mezintirîn mafyaya 
bazerganiya madeyên bêhişker 
eşkere bû ku têde îşare bi 
Komara Azerbaycanê weke riya 
tiranzîtî û kanala sereke ya 
hinartina madeyên bêhişker ên 
rejîmê bo Afrîqa û Ewropayê 
dike. 

Li gor wê, pêvajoya qaçax û 
hinartina madeyên hişber ji hêla 
Sipaha Pasdaran ve gelek bileztir 
û xurttir bûye. Anku tenê rêjeya 
dest bi serdegirtina wan 
madeyan li Azerbaycanê di sala 
2006’an de ji 20kg ve bo 59000kg 
li sê mehên destpêka 2009'ê de 
jordeçûye. Bi awayek din ew rêje 
ji madeyên dest bi ser de girtî, 
tenê yek li ser pênc a vê Hiroyîn û 
Tiryakê ye ku ji aliyê Sipaha 
Pasdaran ve digihîje 
Azerbaycanê. 

Her li gor vê belgeyê, Sipaha 
Pasdaran li sala 2010'an de rekor 
şikandiye û kariye 2800 kîloyan ji 
riya balafiran û 19000 kîloyan jî ji 
riya erdî ve bigehîjîne Ewropayê; 
ku li gor nirxandina karnasên 
aborî, qazanca vê rêjeyê ji bo 
Sipaha Pasdaran 4/5-5 mîlyard 
dolar tê texmîn kirin. 

Her li vê derheqê de heya niha 
çend band û girûpên ser bi 
mafyaya Sipaha pasdaran li 
Azerbaycan, Qibris, Nîciriye û 
Gambiyayê de hatine girtin ku 
hevdem li gel qaçaxa wan 
madeyan, dest li qaçaxa çek û 
teqemenî, pûlşûyî û ... de jî 
hebûne. Mînaka herî dawîn jî, li 
welatê Nîciriyê de bû ku bû 
sedem heya midehekê 
pêwendiyên xwe bi rejîma 
Komara Îslamî re qut bike. 

Bi vî awayî em dibînin ku 
Komara Îslamî a îranê û mafyaya 
Sipaha Pasdaran ne tenê weke 
gef bo ser civakû gelên îranê, 
belkî weke gef û metirsiya herî 
mezin li ser civaka cîhanî tê 
hejmartin û li egera nebûna 
hewlên micid û pilan û pirojeyên 
bilez bo berbirûn û pêşîpêgirtinê 
de, divêt nirx û goriyek zêdetir 
jêre bihê terxankirin. 

Di her şev û rojekê de 354 

bûyerên telaqê 


Di 6 mehên destpêka 
îsal de, li her şev û 
rojekê de 354 telaq 
hatine tomarkirin ku 
nîşaneya zêdebûna 
kirîzên li radebider di 
welatê îranê de 
digehîne. 

Li gor ragihandinan, 
dawîn amara fermî a 
Kotika îranê, di 6 
mehên destpêka îsal di 
îranê de 65 hezar û 505 
bûyerên telaqê çêbûye 


ku bi berhevdan li gel 
sala derbasbûyî, 6.2 ji 
sedî zêde kiriye. Eva 
di halekê de ye ku 
amara zewacê di 
welat de di 6 mehên 
destpêka îsal de, 3.2 ji 
sedî pêtir bûye ku bi 
berhevdan li gel 
hejmara zaf a 
ciwanên di temenê 
zewacê de, amarek 
pirr nizm e. 

Endamek heyeta 
zanistî a zanîngeha 


Alzehra yê got ku 
sedemaeslî ya telaqê di 
îranê de, zewacên 
nedurust in. Herweha 
zêde kir ku niha 
pîvanên zewacê ji bo 
jinan wek berê nemane 
û êdî jin ew pênaseya 
sunetî ku mêran bi 
dabînkerê pêdvêyiyên 
jiyanê peydakerê nan 
dizane, napejirînin. 

Herweha feqr û hejarî 
, bêkarî û îtiyad û gelek 
xesar û diyardeyên din 
yên civakî fakterên 
girîng in li zorbûna 
telaqê û asteng in li 
hemberî zewacê de. 

Bi vê yekê 

bernameyên dewletê ên 
handana xelkê ji aliyê 
saziya netewî a ciwanan 
bi armanca zewacên 
sanahî û sade, nekarî 
amara zewacê li hember 
telaqan de zêde bike. 


Yekemîn kafteryaya taybet bi jinan 

di Hewlêrê de hat vekirin 


Li livînek nû û bo cara yekim, bi awayek 
resmî kafriyayek taybet bo jinan di bajarê 
Hewlêrê de hat vekirin. 

Çiro Îsmaîl xwediyê kafteriyayê ragihand: 
Min ev kafteryaye bi hevkariya hevalê xwe li 


ser erkê xwe çê kiriye û ger 
serkevtinek baş bidest bîne, 
emê di bajarên din ên 
Kurdistanê de jî kafteryayên 
wiha çê bikin. 

Herweha amaje kir: hemû 
karmendên vê kafetiriyayê 
jin in û tenê jin dikarin 
werin vir, cihê taybetî bi 
înternêt û cihek taybet bi 
zarokan jî di vir de heye. Wê 
got: mebesta me, cudakirina 
jin û mêran ji hevdu nine, lê 
mêran cihên taybetî bi xwe 
hene ku jin nikarin herin 
wir, bila jinan jî cihekê 
taybetî bi xwe hebin. 


Serkevtin di çi 

rewşekê de 


Sadiq Wehdanî 

Pêka nêrîna civaknasî a 
"Abraham Mazlo", zanayê 
Amerîkayî: Bo gihîştin bi 

serkevtinê di her warekê de, divê 
zincîre hewcehiyên diyarîkirî di 
mirovan de bihên pêkanîn û cî bi 
cîkirin. 

Li gor hirema hewcehiyan ku 
Mazlo xistiye ber bas, hewcehiyên 
"Fîziyolojîkî", weke xwarin, 
vexwarin, saxlemî û... 

bingehîntirîn û bihêztirîn hewcehî 
ne ku heya nehên berhevkirin, 
mirov nikare pêşve here û 
qonaxên geşkirinê derbas bike. 

Piştî hewcehiyên fîziyolojîkî, 
tenahî ye, bo mînak tenahiya karî, 
cesteyî, malbat û... ku di qonaxek 
bilindtir ji hewcehiyên fîziyokojîkî 
cih digre. Lê heya qonaxa 
fîziyolojîkî nehê derbaskirin û 
hewcehiyên wê nehên 
berhevkirin, mirov hizr ji tenahiyê 
nake, jiber ku ew pêdvêyî ên 
bingehîn zal e bi ser riftar û 
hizrîna mirovan de. Di qonaxa 
sêyem a nêrîna han de, 
pejirandina kesek ji aliyê civakê 
ve, zewicîn, evîndarî û... ne, ku 
mirov bi derbaskirina du qonaxên 
ku di jor de hatin baskirin, digihîje 
wê qonaxê û hewl dide ku wan 
hewcehiyan berhev bike. 

Qonaxa çarem, gihîştin bi 
hurmet, xwebawerî, û .. bi vê 
mercê ku heya qasek ji 
hewcehiyên qonaxên ku hatine 
baskirin bihên berhevkirin. Bo 
mînak, dema ku mirov birçî 
bimîne, tu hewcehiyekê bi hebûn û 
liberçavgiritna hurmetê nabîne. 
An jî dema ku mirov di metirsiya 
wê yekê de be ku li ser karê xwe 


bihê derxistin yan jî bo mînak di 
bin bombebaranekê de be ku ev 
xale pêwendî bi qonaxa duyem 
heye, êdî ji evîndarî û hurmetê 
nafikire. 

Li gor nêrîna "Mazlo" eva ast û 
qiyasa niyzan e ku riftarên her 
mirovekê kontrol û rênimayî dike. 
Di encam de qonaxa dawî pêkhatî 
ye ji: Zanayî û pisporî, afirînerî, 
pejirandina rastiyan, singfirawanî 
û... 

Bi mêzekirin û pêwendîdana 
nêrîna han, tevî rewşa civakî, abûr 
û,... di îranê de ku li gor amarên cur 
bi cur di rewşekê xirab de ye, bo 
me rohn dibe ku piraniya xelkê 
îranê di kîjan qonaxa hewcehiyên 
jiyanê de ye. 

Hebûna pirsgirêkên siyasî, 
çandî, abûrî, tenahî û ... dibe hegera 
vê çendê ku di îranê de mirov ji 
girîngîdan û hizrîn ji serkevtin û 
afirandinê dûr bikeve û riftarên 
mirov hertim di çarçoveya 
hewildan û bidestxistina 
hewcehiyên bingehîn ên jiyanê de 
bimînin. Herweha destbirin bo 
karên xirab û nerewa, weke dizî, 
fesad, û ... di vê çarçoveyê de cih 
digre. Dema ku kesek birçî dibe, 
rêz, hurmet û pejirandina wî-wê ji 
aliyê civakê ve bi hewce nizane ku 
ji wê yekê bifikire bi dizîkirinekê 
yan encamdana her karek din yê 
dûr ji exlaqê mironahiyê, kesayetî 
û hurmeta wî-wê di nav civakê de 
sivik dibe. 

Di lêkolînekê de derbarê 
qebûlbûn di Konkûrê di îranê de 
derket ku pêtir kesên ku di warê 
abûrî de rewşekê baştir hene di 
konkûrê de serkentinê bidest dixin, 
herçend kesanek jî hene ku bi 
rewşa abûrî a xirab jî di konkûrê 
de qebûl bibin, lê weke amara 
nisbî, ew kesên ku di warên 
fîziyolojî û tenahiya ku di nêrîna 
Mazlo de amaje pê hatiye kirin, 
mirovên ku di jiyana xwe de kêmtir 
berbirûyê pirsgirêkan ku hatin 
baskirin dibin pêtir serdikevin. 


Roja Pêncşemî, 3'ê Şibatê di taxa 
Qişlaq a bajarê Sinê de, keçek ciwan 
xwe bi pira Qişlaqê ve helwasî û 
dîmenek dilêş ji çarereşiya wê qata 
civakê nîşan da. 

Herçend ku heya niha jî ji 
xwedaliqandina wê guman heye û 
hêj zanyariyek piştrast di ber dest 
de nine, lê weke tê dîtin gorîbûna wê 
qata çarereş a civakê berdewam e. 


Hêjayî gotinê ye ku rûçik û kincên 
wê keçê nîşana hejarî û nedariyê 
pêve diyar e. Şahidên bûyerê jî 
destkurtî û belengazîî bi sedemên 
xwekujiya wê keçê dan zanîn. 

Pirrjinî û Wêranbûna Malbatê 



Sefye Xalidî 

Yek ji stûnên giring di civakê de 
zewicîn û avakirina malbatê ye. 

Mirov di dema zewcînê de digîje 
qonaxa aramî û hêminiyê, zewcîn 
wateya destpêkirina jiyanek nû ye, 
hevalbendiya du kesan ji boy 
bêtirkirina jiyanê ye, dabeşkirina 
xemgînî û şahiyan e, mirov di 
qonaxa zewicnê de ji aliyê derûnî, 
abûrî û mirovahiyê de serpişk dibe. 

Di zewicînê de du kes peymanê 
girê didin ku heya dawiya temenê 
xwe bihevre bijîn, di astengiyên 
jiyanê de mil bi milê hev bin, jiyanê 
bi evînê gerim bikin û ji hev re bi 
hurmet bin. Dema ku di civaka me 
de zêde pirsgirêk hebin, hewce 
nake ku em xemxorê civakên din 
bin. îro hemû kes di warê jin û 
mafên wan de dipeyve. 

Ger ku jin ji mafê xwe dûr 
ketiye, sedema wê yekê, tunebûna 
nerîtek dirust e. îro di civaka me 
(Kurdistana Rojhilat) de yek ji 
mezintirîn pirsgrêk firejinî wate 


zewicîna pêtir ji carekê ji aliyê 
mêran ve ye. Ew karê han 
Xemgînî, neriftarî û bêhurmetî di 
nav malbatan de ye. 

Ew gotine rast e ku 
pirsgirêkên abûrî hegera 
wêrankirina civakê û malbatan e, 
lê mixabin hin malbatên 
dewlemend jî berbirûyên 
astengiyên civakî dibin. îro rojê 
jiyan weke berê nemaye, niha 
wek zirûfa berê keç û xortan 
bizorî nazewicînin, belkî keç û 
xortên niha dixwazin di hemû 
waran de xweser bin, pêtir ji sedi 
50 keç di civaka me de 
xwendevan in. Hizr û ramana 
xelikê ber bi pêşve diçe, her 
endamek ji malbatên îro 
daxwazkarê cuda û xweseriya 
jiyanê ne, dema xortê malê 
bizewce kêmtir ji salekê li ser 
sifirka bavê xwe dirûne, hezkirin 
û hevaltî di navbera endamên 
malbatan de pirr kêm maye. Bi 
hegera pêşveçûna zanist û 
teknolojiyê, xelkê civaka me ji 
kultor û zanabûna xelkê biyanî 
agehadar e, lê mixabin bi şaşî hin 
edetên nebaş ên biyaniyan di 
nava ciwanên me de cih girtine û 
zêde dibin, bo mînak zêdebûna 
hewesê jiber ku dibe elimandin û 
hişyarkirina di wî warî de tune ye, 
ji aliyek din ve jî bertengkirina 
azadiya ciwanan di warê evîniyê û 
nebûna deriyên peywendiyan di 
navbera ciwanan de bi taybetî ji 




aliyê sîstema desthilata welatê 
me ve, ew yek dibe seba wê 
çendê ku gelek xort di temenê 
kêmtir ji 20 saliyê û gelek keç 
kêmtir ji temenê 15 saliyê de 
bizewicin. Edetek din ku hatiye 
nav çanda me de ev e ku gelek 
malbat di warê abûrî de lawaz in 
lê dîsan hewl didin ku rê û resmê 
û şahiyek herî baş ji boy zarokên 
xwe lidar bixin. 

Mixabin piştî demekê kurt 
seba jidestçûna derfetên 
ciwaniyê û tamnekirina jiyanê, 
mêr di temenek normal de hewla 
zewicînek din dide. Ewa di 
halekê de ye ku ezmûnê nîşan 
daye ku di rewşên wiha de piştî 
demek kêm hevjiya yekim her 
wa ji aliyê mêr ve xweştevî ye, lê 
mêr tu bersivek bo wê yekê 
nine. 

Ji aliyek din ve piraniya wan 
mêran zarok hene û bi zehmeti 
jiyanê derbas dikin, nikarin 
daxwazên zarokên xwe bicih 
bînin. Hin malbatên din ku jin mil 
bi milê mêrê xwe disekine û 
nedarî, nexweşî û bê derfetiyê 
dipejirînin heya ku digihîjin 
jiyanek tenah û rihetiyê dibînin, 
mêr hewla dujiniyê dide. 

Gelek mînak û rastiyên din 
hene, gelo sedema wan çiye? 
Gelek destdirêjî tên encamdan!, 
tenê û tenê jin aliyê xetakar e. 
Gelek mêr ku mesebî ne di warê 
ol de dixebitin di heman dem de 
du jin hene. 

Di welatên îslamî de 
pêxember dikin mercei û dibêjin 
ku her mêrek dikare 4 jinan 
bistîne biwî şertî ku mafê wan 
mîna hev bihên jiberçavgirtin. 

Gelo dibe ku mêrek bikare 
weke hev çend jinan, çend 
ramanan, çend hestan, çend 


derdan biparêze?!!!. Li gor madeya 
23 a "Qoweya Qezayî" dezgeha dade 
a Komara Îslamî tu mafek bo jinê di 
dema cudabûnê de tune ye. Ew 
mijare ji bo mêran rê xweş dike bo 
zêdejinî û wêranbûna malbatê, 
mirina evînê di navbera dayîk, 
zarok û bavan de. 

Di wî halî de ye ku dewleta îranê 
dihola dujiniyê lêdixe û Ehmedînijad 
dixwaze bi zewicandina wan jinên 
ku mêrên wan ketine ber tîxa 
celadên wî û zêdekirina zarokan 
desthilata xwe li hember -gefên 
biyaniya biparêze-, lê pêvajoya 
civakî bi awayekê dimeşe ku tê 
zanîn li gor serhejmariya sala 
2010'an tenê di bajarê Urmiyê de 3 
hezar û 97 mêr û jin ji hev cuda 
bûne, ew hejmare gorî sala 2009'an 
sedi 7 zêde kiriye ku temenên wan 
mêran bi awayek nisbî 26 û temenê 
jinan 23 sal bûye. 

Tu civakek nikare bibêje ez 
bihêz, saxlem û şa me, dema ku têde 
hejmara malbatên serkevtî di 
kêmtirîn asta xwe de bin. 

Her di wê pêwendiyê de zehmetî 
û keda dayîk û bavan jibo 
pêgehandina zarokên xwe û pêşve 
birina wan, lê mixabin di temenê 
nûciwaniyê de madeyên hişber riya 
jiyanê ji wan winda dike û hişên wan 
ber bi fesad û zewicîna zû û dujiniyê 
dibe. 

Heya ku civak bi rêyek raste de 
neçe, rewş dê xirabtir bibe. Civak û 
kultora Kurdan di gelek waran de 
ciwan û dirust e, lê mixabin tevlî 
rewş û sîstema şaş a rejîma îranê 
hatiye kirin û wêran bûye. Hegera 
wêrankirina kultor û civaka me, 
pirsgirêka mezin ya abûrî û ji wê jî 
girîngtir tu nebûna rênimayiyek bi 
rêya rastî û dirustiyê û desthilata 
biyom a rajîma melayan e. 

Mele Ehmed Namî di bîranîna 35 saliya xwe de 


Samî Ehmed Namî 



Roja 11.12.2010’ an, 35 sal bi ser 
koça dawî ya nivîskar û 
helbestvanê Kurd Mele Ehmedê 
Namî re derbas bû. 

Namî, navnîşanê torevaniyê bû 
ku Mele Ehmedê kurê Mehmûd li 
xwe kiribû û nivîsandinên xwe bi vî 
navî dixemilandin. 

Mele Ehmedê Namî li gundê 
Erbetê qeza Nisêbînê, Bakurê 
Kurdistanê hatibû dinyayê. Heft salî 
bû dema di hicrika feqehan de dest 
bi xwendina Nûbehara Biçûkan ya 
seydayê mezin Ehmedê Xanî, 
xwendina olî, Qurana pîroz û 
şerî'etê kir û di hicrikên Êstilê, 
Kercosê, Dara, Hicrika Seyda Mele 
Ubeydulahê Cengîrî (yê bi navê 
Mamostê Gewr e dihat nasîn) li 
Amûdê, Xizna, Girê Siwêr û Tilşeîra 
Aşîta. Li van hicrikan xwendina 
xwe berdewam dikir û li hicrika 
Seydayê Şêx Brahîmê Sofî Evdo li 
Gundê Tilşeîrê " îcaza Intîhayê" 
wergirt û bû melayê wî gundî. 

Mele Ehmedê Namî li gundê 
Tilşeîrê jiyana xwe ya civakî, 
torevanw û kurdewarî berdewam 
dike. Rola rewşenbîrekî Kurd bi 
giranî di dema xwe de dileyize, 
têkiliyên rewşenbîrî bi kovarên 
Hawar û Ronahî re girêdide yên ku 
Mîr Celadet Bedir-Xan û Dr. 
Kamran Bedir- Xan li Şamê û 
Bêrûtê diweşandin, helbest û 
nivîsandinên xwe di nav rûpelên 
zêrîn yên wan kovaran de 
diweşandin û dibû yek ji dostên 
nêzîk ji rewşenbîrên dema xwe re û 
di nav wan de Mîr Celadet Bedir- 
Xan. Wilo jî dikeve kom û komelên 
Kurdewariyê de û di wan de dikeve 
nava desteka berpirsiyariyê de 


wek: 

Civata Xoybûnê, Civata 
Azadî û Yekîtiya Kurdan, 
Civata Arîkariyê Ji Bona 
Belengazên Kurd Li Cizîrê 
û Nadiya Ciwan Kurd Li 
Amûdê. 

Malika gundê Tilşeîrê 
Aşîta ya Civata Azadî û 
Yekîtiya Kurdan ku Namî 
berpirsiyariya wê dikir, 
bibû xeleka dan û 
standinê û bi hevgirêdanê 
di navbera Civatê û 
Partiya Demukrata 

Kurdistana îraqê de. 

Namî yek ji şagirtên Mîr 
Celadet Bedir-Xan bû yên 
ku fêrkirina zimanê Kurdî 
danîbûn ser milên xwe. 
Namî dibistaneke şevê li 
gundê xwe Tilşeîrê û di 
odekê ji odên dibistana 
fermî de vekirbû, xort û 
kalên gund her şev bi terz 
û edeb di hundirê oda 
dersdanê de rûdiniştin û 
Namî mamostayê zimanê 
kurdî ew fêrî xwendin û 
nivîsandina Kurdî dikirin. 

Mele Ehmedê Namî ne tenê xwe 
berpirsiyarê hînkirin û fêrkirina 
zimanê Kurdî didît, lê her weha wî bi 
her awayî şerê kewdeniyê jî dikir û 
doza rêkirina zarokan bo dibistanê ji 
dê û bavan dikir, nemaza ewên ku 
zarokên xwe rê ne dikirin 
dibistanan. 

Namî li gor wan bîr û baweriyan û 
ji bo bicîanîna armancên xwe, piştî 
vekirina dibistana fermî a kuran li 
gundê Tilşeîrê, êdî bi karekî 
bêwestan radibû, bi têkilî , dan û 
standin û doza bi xurtî ji 
berpirsiyarên birêvebiriya 

perwerdeya parêzgeha Hisiçe-Cizîrê- 
dikir. Biryara vekirina dibistaneke 
keçan li gundê Tilşeîra Aşîta wergirt. 

Di sala 1951’an de, mamostê 
dibistanê, keçek e Kurd bû, şagirtên 
dibistanê her roj di civîna sibehê de, 
sirûda niştîmanî a Sûriya û helbesta 
Namî ya bi navê "Neşîd û Gaziya 
Keçan" digotin: 

"Birayê delal hûn werin xortino 

Buhuşt e welat da'm herin 
merdino 

Eger hûn neyên vane keç em 
meşîn 

Besin koletî serfiraz da'm bijîn 

Welat çav li rê bendewarê me ye 

Ciwan herne pêş dewr û dem ya 
we ye...." 

Namî 

Paşî roja xwendinê dest pê dikir. 

Berhemên Namî yên çapkirî: 

1-Dîwana helbestan ya bi navê 
"Daxwazname". Çapa yekemîn, ji 
weşanên "Roja Nû", di sala 1986 an 
de li Swêd, hatiye çapkirin. Çapa 
duwemîn di sala 1998’an de li 
Bêrûtê, Liban, hatiye çapkirin. 


2- Agirê Sînema Amûdê, pirtûk, ji 
weşanên "Jîna Nû 12", çapa 
yekemîn, di êlûna sala 1987’an de li 
Upsala, Swêd hetiye çapkirin. 

Pirtûkên neçapkirî: 

1- Ferhenga Kurdî û Erbî ya bi 
vavê "KOZAR", li benda çapkirinê 

ye- 

2- Rêzimana Kurdî û Erbî. 

3- Çiko Li Bîr Im, hin ji bîranînên 
Namî ne. 

Namî bi sedema van karên xwe 
yên siyasî, civakî û rewşenbîrî 
gelek caran dihat zîndankirin. 

Di roja 11.12.1975’an de, piştî 
nexweşiyek dirêj, Namî çû ber 
dilovaniya Xwedê û li goristana 
Qudûr Beg li bajarê Qamişlo hate 
veşartin. 

1- Di roja 11.12.1995’an de li 
bajarê Qamişlo şevek rewşenbîrî di 
bin navnîşanê "Bila Bîranîna M. E. 
Namî Bibe Sîmbola Rewşenbîriyê" 
hat lidarxistin. Ev şev bi mebesta 
bîranîna bîstsaliya wexirkirina 
Mele Ehmedê Namî pêk hatibû. 
Pêkhatina wê jî kar û barê 
rewşenbîran û kovarên Kurdî yên 
ku di wê demê de dihatin weşandin 
wek: Gulîstan, Pirs, Zanîn, Gelawêj, 
El-Museqef El-Teqedumî, El-Hîwar 
û Bihar hat lidarxistin. 

2- Di roja 11.12. 2000’an de, li 
bajarê Qamişlo şeveke rewşenbîrî ji 
aliyê rewşenbîrên Kurd ve û bi 
alîkariya "Komîta Zîvîn (25 salî) ya 
Bîranîna Koçkirina Seyda Mele 
Ehmedê Namî" hat li darxistin. 


Hunermendê kurd Mehsûm 
iriimizigul, niha amadekariya 
fîlmekî nû li ser "Komkujiya 
Halebçeyê dike. 

Lewma ew difikire ku di vê fîlmê 
de ji bo rola Saddam 
Husên pêşniyar bide 

hunermend Ibrahim Tatlises. 

Lê ji ber ku navbera Kirmizgul û 
Ibrahim Tatlises ne baş e, ne dikare 
pêşniyar bide wî û ne jî dikare 
xeberê ji wî re bişîne. 
Di encamê de w qasidekê dişîne bal 
Tatlises û jêre dibêje" Mahsum 
Kirmizgul amadekariya fîlmek nû 
dike û dixwaze di vî fîlmî de roleke 


Têbînî: 

Xwendevanên hêja. 

Di van çend rojên dawî de û bi 
mebesta bîranîna 50 salîya "Agirê 
Sînema Amûdê, hejmarek ji gotaran 
di melperên enternêtê de û bi 
pênûsên nivîskaran hatibûn 
weşandin. Ciyê mixabiniyê ye, ku 
kesekî ji van nivîskaran ji kerema 
xwe re ne gotin yan ne anîn bîra 
xwendevanan ku di wê demê de 
berî 50 salî, nivîskarekî Kurd bi 
navê Mele Ehmedê Namî pirtûkek 
derbarî vê bûyera xemgîn ya bi navê 
"Agirê Sînema Amûdê" nivîsî bû û 
hatibû weşandin. 

Gelo ma qey ne hêja bû ku hinek ji 
wan nivîskaran vê pirtûkê û 
nivîskarê wê Namî di wan gotarên 
xwe de bi bîr bînin? Yan Na!!!?. 

Namî di pêşberiya pirtûkê de 
dibêje: 

(Dema min dît ku çîroka Agirê 
Sînema Amûdê yek ji serpêhatiyên 
mezin ên ku di welatê me de çêbûne 
tê hejmartin, min nexwest ew jî 
winda; bê ser û şop here. 

Her wekî ku bi hezaran çîrok û 
serpêhatî di welatê me de çêbûn û 
nehatin nivîsandin. Mamoste û 
pêzanên welatê me guh ne dane 
tiştekî ji wan, çi mezin û çi 

biçûk.Paşî min got: Divê li gor 

zanîn û dîtina xwe çend rûpelan reş 
bikim û wê reşbeleka biçûk bi navê 
"Agirê Sînema Amûdê" pêşkêşî 
xwîşk û birayên xwe yên 
xwendevan û xoşewîst û xîretşinas 
bikim....). 


girîng û sereke jî bide te, tu çi 
dibêjî?" 

Tatlises dibêje "Çima na! Bi 
kêfxweşî ezê di fîlmekî wisa de rol 
bigrim. Lê divê ez zanibim ezê rola 
kê bileyzim." 

Pirs xweş bû lê bersiva qasid ne ew 
qas xweş bû: 

"Keko rola Saddam Husên" 

Bawerim hûnê texmîn bikim ku 
reaksiyona Tatlisesî çi bûye. Helbet 
bersiv ne tenê "na" bû qasid ji 
qasidiyê poşman û ji bo ku xwe ji 
lêdan û xezaba Talisesî rizgar bike 
xwe bi zorê ji wir dûr dixe." 



Bere bersiv para xwendevana be !. 

Mehsûm Halebçê dike fîlm û rola 

Saddam jî dixwaze bide Tatlises 

Ji Govenda Kurdî Re Çi Navek 

Resen E 



» 


Di nava her neteweyekê de hin 
tişt hene ku bi çendîn navan tên 
naskirinê, lê belê hin tişt hene 
nasnameya neteweyî pêve diyar in, 
xasmanî û neguher in. Weke navên 
welat, ziman, curên hunerê û ... Heke 
em mêzeyî welatên din ên cîhanê 
bikin, tê dîtin ji wan tiştê ku me qala 
wan kirî re, navên neteweyî ên xwe 
hene. Gelê Kurd jî weke her 
neteweyek din welatek bi navê 
Kurdistanê, neteweyek bi 
nasnameya Kurdî û zimanek bi navê 
zimanê Kurdî ji xwe re hene. Lê 
mixabin me nikariye di warê hunerê 
de bibin xwedî rêzimanekî hevgirtî. 

Heke em mêzeyî hunera reqs a 
dinayê bikin, tê xuyakirin ku di her 
welatekê de bi navekê tê naskirinê. 
Weke mînak di welatekî weke 
Birazîlê de ku yek ji welatên bi nav û 
deng ji hunera Operayê re Sambay tê 
gotin û li hemû dinyayê de jî bi navê 
Sambay' a Berazîlê nav û bang 
derkiriye. Dans û hunera wê, li 
Berîtaniyayê serîhildaye û geşe 
kiriyê û li piraniya welatên cîhanê û 
bi taybetî welatên Rojavayî de weke 
hunera şahî û xweşiyan tê û jêre tê 
gotin Dans. 

Mixabin ji ber nebûna desthilat û 
dewletekî Kurdî û çênebûna 
zimanekî standard û hevgirtî di wî 
welatî de, di her parçeyekê û carna jî 
di her bajarekê de devokek xasmanî 
tê dîtin û ev yek yê bûye sebeb ku ji 
hin tiştan re çendîn nav werin 
gotinê. Heger em ji aliyek din ve 
mêzeyî vê pirsê bikin, cihê xweşiyê 
ye ku zimanê Kurdî evqas 
dewlemend e. Her ji ber nebûna 
zimanekî standard e ku hunera 
govend û dîlana Kurdî jî weke hemû 
tiştên din di her herêmeke vî welatî 
de bi awayeke din tê binavkirinê. 


Weke mînak di nava piraniya 
Kurdên ku bi zaraveya Kurmanciya 
jorîn diaxivin anku bakûr, rojava û 
rojhilatê Kurdistanê jî li bajarên 
Urmiyê, Selmas, Xoy û Makûyê ji vê 
hunerê re govend, dîlan, şahî û 
dawet tê gotin. 

Navên han her yekê wateya xwe 
ya taybet hene ku di vir de em dê 
hewil bidin bi kurtî balê bikişînin ser 
wan: 

Şahî: taybet e bi rojekê ku 
xweşiyek hebe li malekê yan di nava 
tayîfeyekê de. Bo nimûne li hin 
herêmên bakûrê rojhilatê 
Kurdistanê dema ku zarokek dihat 
dinê piştî 6 rojan rê û resmek jêre 
dihat lidarxistin daku navek ji zarok 
re were danîn. Rê û resma han bi 
navê şeşik tê naskirinê û di nava 
gundî û cîranan de belav dibû ku 
mala filane kesê de şahiya zarokê/a 
wan e. Bi vî awayî peyva şahî ket 
nava dîlanên Kurdî de. 

Dawet: tê weteya gazîkirinê ku ji 
derveyî xizm û kesên derdorên xwe 
be. Bo mînak ji her xweşiyekê re ku 
mêvanên derve têde beşdar bin, 


dawet hatiye gotinê. 

Dîlan: ji her xweşiyekê re ku qala 
pêkanîna jiyanekî hevpar têde 
hatibe kirin, keç û xortan li ber bûk û 
zawa govend girêdane û jêre gotine 
dîlan. 

Govend: di her kombûnekê de çi 
ji bo xweşiyê an bo nexweşiyê be ku 
çend kesek kom bibin û destên hev 
girtibin, pêre gotine govend. Wiha 
xuya ye ku tevavkerê wan sê curên 
din e. Weke nimûne di gotinên Kurdî 
de qet negotine dîlan û govend, 
belku hertim govend pêş ketiye û 
govend û dîlan hatiye gotinê. Ji ber 
vê yekê ez dibêjim çi ji bo xweşiyê 
yan ji ber nexweşiyê, çimku govenda 
Kurdî tenê ji bo xweşiyan nebûye, 
belku gellek caran di demamirina 
kesekî/a bi nav û deng de li ser 
gorra wî/ê govenda Kurdî hatiye 
kirinê, weke govenda Şenge. 

Di wan herêmên Kurdistanê de 
yên ku bi zaraveya Kurmanciya jêrîn 
dipeyvin jî hin nav ji govenda kurdî 
re hene. Weke zemawend û helperkê 
û zaf bi kêmê çopî bi kar hatibe. 

Zemawend tê wateya dîlanê ku ji 
ber zewaca kur û keçan dimeşe û me 
berê qala wê kiriye. Di heman demê 
de jî helperkê bi wateya herkînekî 
bilez e, her liv û lebatek ku bibe 
sedemê vê yekê ku meriv li rewşa 
xwe ya xwezayî zêdetir bilive. Niha jî 
di nava Kurdên soranî axiv de edet e 
dema ku çend kes di rê de diçin yek 
ji wan pêyên xwe bilez havêje, jêre 
tê gotin ka çima tu wisan dikî xwe tu 
helnaperî. 

Çopî: zor bi kêmî di nava 
govenda Kurdî de hatiye ber bas. 
Rêberiya govendê re serçopî hatiye 
gotin û kesê/a ku di serçopiyê de û li 
pêşiya hemûyan diçe, bi çopîkêş 

hatiye naskirinê. Lê ya ku di vir de 
em dixwazin bişopînin, eva ye ku em 
bizanin hêjatirîn û resentirîn nav ji 
vê hunera Kurdî re çiye ku her 
Kurdek jê fêm bike û wateya vê 
hunerê bigihîne. Ji bo ku me jî weke 
her neteweyek din ji vê hunera 
dewlemend re navekî taybetî hebe. 

Berê her tiştî divet ku em bizanin 
çi di vê hunerê de heye ku em weke 
gelê Kurd di seranserê Kurdistanê 
de bi yek nav dinasin. Her Kurdek li 
her cihekî dinyayê yan li her 
parçeyekî Kurdistanê be, bi tu 
zaraveyekê biaxive, ji serê govendê 
re serçopî dibêje. Di vir de derdikeve 
ku Kurdistan hemû li ser vê peyvê 
hevgirtîine. Di Kurmanciya jorîn de 
ji kesê/a dawiya govendê re binçopî 
tê gotin û herêmên Kurmanciya jêrîn 
jî pêre dibêjin Gawanî. Ez zaf 
geriyam, lê mixabin negihîştim tu 
encamekê ku ev gotin li kur ketiye 
nava vê hunerê de. Lê ez bawerim 
ku peyva binçopî peyvekî pir hêjaye, 
ji ber ku her tiştekê ser û binê wê 
heye û govendê jî ser û binek têde tê 
dîtin û dema em ji kesê/a serî re 
dibêjin serçpî, baştir eva ye ku ji 
yê/a dawiyê re jî binçopî were 
gotinê. 

Dema ku me zanî yê/a serî, 
serçopî ye û yê/a binî, binçopî, ev 
kombûne dibîte Çopî. Bi hizra min 
Çopî navekî herî hêja ye ji govenda 
Kurdî re, ji ber ku em ji aliyê 
meinewî ve weke hemû gelên din ên 
cîhanê navekî resen ji vê hunera xwe 
re diyarî bikin, Ez baverim wiha 
baştir e ku em li derveyî Kurdistanê 
vê hunera xwe bi Çopî bidin 
naskirinê. 




























Welatek din li Başûra Sûdanê ji 

dayîk bû 

xweseriyê dane ku dike 3.8 
milyon kes. Bi vê çendê jî yek ji sê 
a xakê Sûdanê û du ji sê a 
çavkaniyên neftî, ber başûr 
dikevin. 

Cihgirê serokê Sûdanê Elî 
Osman Taha, di kongireyek 
rojnamevanî de ragihand ku ew 
dixwazin navbera Sûdanê û 
dewleta başûrê Sûdanê xweş be û 
dixwazin hevkarî û alîkarî di 
navbera wan de hebin û pirs û 
arîşeyên mayî yên navbera wan jî 
bihên çareserkirin. 

Komisiyona taybetî a referanduma li ser Ew referanduma li ser 
çarenivîsa başûrê Sûdanê encamên destpêkîn çarenivîsa başûrê Sûdanê, ji 9 
ragihand, ku nîşan dide 99.57 a beşdaran, deng bo heya 15'ê Çileya Paşîn hat sazdan. 



Ger Kurd daxwaza cûdabûnê 

ji îraqê bikin, kafir in! 



Swîs dest bi ser hesabên bankî 

ên dîktatoran de digre 


Bankên Swîsî çendîn sal bû ku cihe 
aram bûn bo pere û sermayeyên talankirî ên 
xelkê bo dîktatoran. Pêka yayasên bankî di 
Swîsê de wan bankan nedikarîn pereyên wan 
dest bi ser de bigrin. Lê bi danîna yasayek nû, 


dîktator divê bi bankan 
biselimînin ku pereyên 
ji riyên yasayî ve bidest 
xistine. Di beşek din ji vê 
yasayê de dewleta Swîsê 
erkdar e ku pereyên xelkê 
welatên dîktatorîji 
karbidestên wan welatan 
bistîne û xelkê re vegerîne 
Heya niha dewleta Swîsê 
n Makûs, dîktatorê 
erê yê Fîlîpînê û 700 
Milyon Dolar ji pereyên 
dîktatorê Nîceriyê, Sanî 
Abaxa, bi xelkê wan 
welatan vegerandiye. 


BDP' ê Nelson Mandela 

vexwand Newroza Amedê 


nû ya îraqê rawestiya ye û bi eşkere 
piştgiriya grupên çekdar dike. 
Herweha derheq madeya 140ê jî 
dibêje: ji aliyê min û hemû iraqiyan 
ve ne cihê qebûlkirinê ye, ji berku 
dibe sedema wê ku Kerkûk bikeve 
ser "herêma bakûr". Herweha 
dibêje: Kurd beşek in ji gelê îraqa 
Misilman û iraq jî ji aliyê dijminên 
me ve di jêr gefan de ye.” 

Di vê derbarê de Serokê Yekîtiya 
Zanayên Ola îslamê yê Kurdistanê, 
Sekreterê Giştî yê Desteya Zanayên Îslamî li iraqê Mela Ebdulla Mela Seîd jî bersiva 
Haris Zarî di hevpeyvînekê de gotiye: "Li gor Zarî dide û dibêje: Gotinên wî siyasî 
ayetên Qur’anê û hedîsên Pêxember her Kurdek ne, nek fetwayek olî. "Ew fetwa û 
daxwaza cudabûnê ji îraqê bike, kafir e.”, Haris daxuyanî ne ligel rastiya heyî 
Zarî, ku piştî bûyerên 2003an îraq bicîh hiştiye û diguncin û ne jî tu bingeheke wan a 
niha li Urdinê dimîne, bi awayekî dijwar dijî rastiya şer’î heye. netkurd 




Balyûzê Afrîqaya Başûr çû navenda BDP'ê. Li 
wir bi serokê BDP ê, Selahattîn Demîrtaş re 
hevdîtinek saz kir. Di hevdîtinê de Demîrtaş 


serokê Afrîqa yê berê û 
pêşengê şoreşa Afrîqa 
Başûr, Nelson Mandela 
vexwend Newroza 

Amedê. 

Piştî hevdîtinê Demîrtaş, 
daxuyanî da û diyar kir ku 
bi armanca nasîn û 
nîqaşkirina pirsgirêka Kurd 
agahî dane wî û wiha got 
"Serpêhatî û ceribînên 
Afrîqaya Başûr û gelê Kurd 
dişibin hev. Lewma me 
Sefîr û Nelson Mandela 
dawetî Newroza Amedê 
kirin, ku em hêvîdarin 
birêz Mandela karibe 
were Amedê." 


Qebîleyek nû hat 

v kesif kirin 


Sermiyanê malbata Mubarek, 

55 mîlyar dolar e 



Ew qebîle li kûrahiya Amazonê ji teknolojî û 
mirovan re dûr dijîn û cara yekem e ku ewqas 
nêzîk hatine dîtin. 


Qebîleya winda li daristanên Amazonê û di 
navbera Brazîl û Perûyê de dijîn. Dema ku hatîbûn 
dîtin ji aliyê tevahî dinyayê ve bi şêweyekî 


heyîrîmayî hatibûn nirxandin. 

Berpirsên Brazîlî piştî keşfa 
qebîleyê dest bi kuntrol kirinê kirin. 
Bi taybetî jî kesên ku daran jê dikin 
ji bo vê qebîleyê xeteriyekî mezin in. 

Berpirsên Brazîlî hîna jî kuntrola 
qabîleyê dikin û dîmenên herî 
dawiyê jî ji hemû dinyayê re 
parvekirin. Endamên qebîleyê cara 
yekem e ku ewqas ji nêz ve hatine 
dîtin. Bi rengên xwe yên sor û bi rim 
û tîr û kebanên xwe weka mirovên ji 
dewrekî dî xuya dibin. 

Niha jî ji her aliyê dinyayê ve bang 
ji rêveberên Perûyê tê kirin ku pêşî 
ji jêkirina daristanan bigrin û banga 
parastina endamên qebîleyê dikin. 

Rojeva kurd 


Hate 

ragihandin ku 
sermiyanê 
malbata 
serokkomarê 
Misirê, Husnî 
Mubrek 55 
mîlyar dolar e. 

Rojnameya 
Alshuruq a 
Cezaîrî, daye 
zanîn ku saman 
û serweta 
malbata 



Mubarek, 55 mîlyar dolare û %50 ji hatinên kompanyayan ji bo wê malbatê 
dihate veqetandin. avestakurd 
















































